recursal/SuperWikiNEXT-32B huggingface dataset:
**.Mac**（英文讀做**Dot Mac**）係蘋果公司一組網上服務，主要畀蘋果系統十（Mac OS X），不過都有少少功能畀其他平臺用。原本淨係唔使錢咁畀蘋果系統用戶，家下係逐年收錢。雖則個名叫.Mac，佢唔係頂層網名。

歷史
--

.Mac係基於iTools整出來，以前係免費互聯網架生，畀Mac用戶用。.Mac係成套互聯網服務兼軟件，響2002年7月17號紐約Macworld Expo開用，用戶可以用到下面嘅架生：

* **HomePage** - 個人網站
* **iDisk** - 網上儲存
* **@mac.com** - 電郵
* **Backup** - 備份，可將資料放上iDisk, CD 同 DVD
* **iCards** - 網上賀咭
* **iReview** - a website review service

iDisk係用WebDAV技術而mac.com用IMAP，呢啲服務個個平臺都用到，不過就要用蘋果機開戶。

2002年9月17號，蘋果公司宣佈，有成十萬個用戶用。

2002年9月30號，iTool唔再續，轉過去年年要畀錢嘅.Mac。一啲蘋果機用家覺得太貴抗議。不過支持嘅就話可以改良服務同有其他免費件用。2005年6月15號為止，佢就包埋McAfee Virex 病毒掃描器（只係畀用戶），雖則有人質疑機乎無病毒嘅蘋果機有乜用。

2006年10月，蘋果換咗個新嘅.Mac郵件（.Mac Mail），等佢似用緊系統十個蘋果郵件。新功能係用AJAX，可以拖放（drag-and-drop），隨時更新一窗三邊畫面，重可以較大細。

2007年8月，公司總裁宣佈加料：

* 新網上畫廊，似Flickr同YouTube二合一
* 有基本10 Gigabytes儲存。其他更新到20G同30G
* 100/200/300 GB轉移唔使錢

2008年7月開始，MobileMe取代咗.Mac嘅服務，原有嘅.Mac服務（包括會員）轉咗去MobileMe。而2011年推出嘅iCloud就取代MobileMe。

價錢
--

.Mac係逐年收錢嘅，一年99.95美金。2002年9月30號，iTool免費試行期一過，原本iTools用戶都搬晒去.Mac。每個用戶都有個mac.com電郵地址同10GB空間（2007年8月7號為止）。想大份啲iDisk可以畀多啲錢，去到30GB。只要合乎協議，點用都得，mac.com都係用iDisk位。響蘋果係統之下，iDisk同其他碟用法無分別。

推介畀人用可以減年費，每多一個用戶就下年打八折，如果新機加新用戶就打七折。

2007年8月7號，.Mac自動加到去10GB儲存，唔使額外畀錢。

### 批評

好多投訴都係話佢貴，唔值咁多錢。好似唔使錢嘅Gmail，位都多過佢。有啲就覺得用得到嘅地方太少。有人叫佢減價，但蘋果都好少理。

有人出萬銀美金求個公開原碼嘅代替品。

同蘋果系統砌埋
-------

.Mac同蘋果系統夾得好埋，.Mac係好多軟件嘅擴充，尤其係iLife。最明顯有：

* iDisks可以同其他碟一樣噉掛上系統。兼且，可以將公開畀其他人掛上去。呢個係.Mac初期收免費軟件嘅方法。未掛iDisk都可排隊等下次掛嗰陣自動放iDisk。
* 地址薄嘅條目，iCal嘅日期，Safari書簽，例如Mac OS X 10.4、鎖匙鏈、郵箱、郵件規則、郵件嘅簽名同智能郵箱都可以通過iSync（10.4之前）抑或.Mac（10.4）同iDisk同步，多部電腦之間同步就會好易。
* iWeb入邊畀使用者創建可以上載到iDisk同出版嘅網頁。
* 一樣，iMovie、iPhoto、GarageBand、iTunes嘅函式庫可以好易噉上載到iDisk（各種許可協議）。
* Backup 可以用來備份iDisk或者當地媒體。

保安
--

.Mac 嘅連絡用行業標準嘅SSL碼來保密。用緊郵件程式嗰時，例如蘋果公司嘅郵件，你嘅 .Mac郵件會被自動加密。此外，用 .Mac帳戶嘅iChat使用者可以加密渠等同第啲iChat .Mac使用者嘅傾偈記錄。

參考
--

1. ↑  ".Mac announcement". 原著喺2011年6月9號歸檔. 喺2007年9月25號搵到.
2. ↑  ".Mac users". 原著喺2009年4月14號歸檔. 喺2007年9月25號搵到.
3. ↑  "Net surfers are getting the message: Pay up" Seattle Post-Intelligencer Reporter, August 13, 2002
4. ↑  ".Mac mail". 原著喺2012年7月4號歸檔. 喺2007年9月25號搵到.
5. ↑  〈存档副本〉. 原著喺2007年9月28號歸檔. 喺2007年9月25號搵到.
6. ↑  "notMac Challenge". 原著喺2007年9月28號歸檔. 喺2007年9月25號搵到.

出面網頁
----

* .Mac Home Page
* Apple: .Mac Features
* Apple: .Mac iLife Integration
* Apple: .Mac Developer Kit
**王國潼**（英文：**Wang Guotong**，1939年6月11號—）係中國二胡琴師。1992年起住喺香港。

1939年6月11號，王國潼喺遼寧大連出世，鄉下喺山東。佢阿爸叫王華懋。1944年屋企搬到天津。佢細細個就鍾意音樂，10歲開始自學二胡。1953年喺天津向前中學讀緊書，參加學校民樂隊。1955年考入中央音樂學院少年班。1960年，佢21歲，獲院長趙渢破格提拔，提前畢業留校，做中央音樂學院民樂系老師，教二胡。

1992年王全家搬到香港。佢做香港演藝學院中樂系主任，老婆李遠榕亦喺處教中樂。

屋企人
---

1968年1月，王同識咗6年嘅李遠榕結婚。李係歌手，亦擅長古箏。1972年9月4號，個仔王沐（後改名王憓）出世。王憓亦擅長二胡。

參考
--

1. 1 2 3  〈王国潼年表〉. 《新浪博客》. 喺2018-12-07搵到. `{{cite web}}`: Cite has empty unknown parameter: `|dead-url=` (help)
2. 1 2  〈妻曾安排內地學生打工惹官非〉. 《香港蘋果日報》. 原著喺2015-10-14歸檔. 喺2018-12-07搵到. `{{cite web}}`: Cite has empty unknown parameter: `|dead-url=` (help)

|  |  |
| --- | --- |
| 權威控制 | 
* VIAF: 36004252
* GND: 1263612032

 |

|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
熱帶風暴洛克
**熱帶風暴洛克**（英文：**Tropical Storm Roke**，國際編號：**1707**，聯合颱風警報中心：**10W**）係2017年太平洋颱風季第7個被命名嘅熱帶氣旋。

呢個熱帶氣旋喺2017年7月23號朝早以熱帶風暴強度直撲香港，響西貢半島登陸，香港天文台嗰時發出八號烈風或暴風信號，但皆因風暴吹襲期間香港8個參考自動氣象站連強風都錄唔到，即係連三號強風信號都遠遠唔達標，引起一啲市民批評天文台掛波掛得太鬆手。


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2017年太平洋颱風季嘅熱帶氣旋**（改）

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 01W# | B\* | Un | 02W# | 01 | 02 | Un | 03 | Un | Un |
|  |
| 04 | 05 | 06 | 07 | 08 | 09 | Un | 10 | 11 | 12 |
|  |
| 13 | 14 | Un | 15 | Un | 16 | Un |

 | 

|  |
| --- |
| 日本氣象廳熱帶氣旋等級 |
| TD | TS | STS | TY |

|  |
| --- |
| 香港天文台颱風等級 |
| TD | TS | STS | T | ST | SuperT |

\* PAGASA名# JTWC編號^ 其它氣象台 |


  


|  |  |
| --- | --- |
| Stub icon | 呢篇文係颱風或者氣旋嘅楔位文。歡迎幫維基百科擴寫佢。睇 • 論 • 改 • 歷 |
搵緊第二樣意思嘅話，請睇〈**小露寶 (搞清楚)**〉。
**小露寶**係1974年嘅一套日本真人扮演（特撮）兒童電視劇裏面主角嘅香港譯名，亦係套劇嘅片名。呢套嘢嘅日本名係『がんばれ!! ロボコン』，曾於1974年10月4號至到1977年3月25號期間喺日本NET-TV電視台放映，香港粵語配音版就由當年亞洲電視嘅前身——麗的電視播映，全套有成118集，而佢嘅原作者就係石之森章太郎（當時佢嘅名只係石森章太郎）。

背景及主角性格特點
---------

劇中嘅主角**小露寶**係一間機械人學校嘅學生，呢間學校專門訓練啲機械人學生成為人類嘅好朋友，因應每個學生嘅本身設計嘅特點嚟到幫助人類嘅日常生活、建設社會，每次返學嘅時候，**鋼鐵老師**就會因應學生喺人類社會上所貢獻過嘅事而畀分數，差得好緊要嘅就得最低嘅零雞蛋，而做得好好得到一百分滿分嘅學生重會獎一個心心貼紙擺喺個身上，作為可以成為A級機械人嘅模範標誌。小露寶屬於家務機械人嘅種類，俾老師安排喺社羣嘅家庭度幫手做家務，可惜佢係一個好鬼大懵同埋經常擺烏龍嘅機械人，成日一心諗住幫助人類，點知好多時弄巧反拙變成闖禍連連。

佢喺頭一二年班嘅時候寄居喺姓**大山**嘅屋企入面同大山家嘅人一齊生活，而到咗第三年就寄居喺姓**小川**嘅屋企。因為佢嘅大懵加上衝動嘅性格，於是成日帶畀寄居家庭同埋週圍嘅人好多麻煩，亦因此佢成日都係得零分，雖然佢有一班好好嘅同學仔，有啲咩事都會出手幫佢，但好多時都改變唔到闖禍嘅結果。

咪以為小露寶係一個機械人就應該咩都冇有怕，其實佢嘅最大敵人，就係細隻過佢好多，但係無處不在嘅曱甴，每次一見到曱甴就嚇到發晒癲完全失控；而第二恐懼正是佢同學仔**小吱喳**手上面嘅大針筒。

身體及機能
-----

小露寶全身紅色，手臂同成對腳係銀色，好似風琴管咁款，對手好似蟹鉗咁；佢頭頂有支小小嘅天線，肚腹打開蓋之後會見到裏面嘅機件，具有一百匹馬力；背後有支可以收得埋嘅直昇機扇葉，幫佢飛行；而當雙腳收埋可以換成一對車轆畀佢喺路上飛馳。

其他角色
----

* **鋼鐵老師**：係小露寶嘅老師，負責教導機械人學生同埋畀分數；每次上堂檢討嘅時候會將啲學生日常生活嘅行事紀錄紙放入個口度，經過一輪運作之後，就會喺肚腹嘅位置出口度跌一張分數紙出嚟，為學生所做嘅事而評分。
* **小賓女**（粵語配音：雷碧娜）：由島田歌穗飾演，係一個好多時攞一百分嘅高材生，外表同人類嘅細路女一樣，可愛得嚟又待人友善，而且好鍾意跳芭蕾舞，係小露寶嘅夢中情人，每次小露寶一見到佢就會暈晒大浪做緊乜都唔知。
* **小百威**：重有一個細佬叫**小百拳**，兩兄弟都係屬於孔武有力嘅機械種類，兩兄弟嘅性格亦比較暴戾，成日蝦小露寶；不過當小露寶有啲咩大鑊嘢發生時，佢哋又會好有義氣咁出手相助。
* **小白潔**：肚腩度係一個洗衣機，外表係一隻兔仔咁樣嘅機械人。
* **小吱喳**：一個護士外表，隻手係好大支針筒嘅機械人，鍾意小露寶出晒面，成日想同小露寶打針，小露寶見親佢都即刻嚇到掉頭走。
* **小百通**：成粒大花生咁款，個咀係一支突出嚟嘅鎚仔，講嘢時會上下郁郁吓，係一個裝修工程用機械人。
* **小百多**：成隻大哈蟆咁樣，個口係好大好大嘅銀包開口（有兩粒珠扣埋嗰種），跳嘅時候快到好似識得瞬間轉移咁，有舖偷嘢癮。
* **小百明**：一個頭頂好似大燈膽咁款（重可以見到內部機件），對眼好似對好厚圈圈眼鏡咁嘅天才機械人，好多時會利用佢嘅才智幫小露寶解決日常困難。
* 其它機械人角色：
	+ **小百靈**：紅色消防車樣嘅機械人；
	+ **小百廚**：黃色大雞蛋咁款嘅廚師機械人；
	+ **小百車**：一架有眼有口嘅車款機械人；

……等等。

主題歌
---

日本版一共六首嘅主題歌同完場歌都係由被譽為日本動畫歌王嘅水木一郎先生所主唱。

香港版嘅「小露寶」粵語主題歌就由女歌手鍾叮噹所唱。因為原裝日本版嘅音樂已經好開心醒神，再配上粵語嘅得意歌詞，令聽到嘅人留下好深嘅印象；而當中幾句：「大踏步神情確威武，小子大名露寶，人人皆知道……（白：小露寶嚟啦！小露寶好嘢！）又大力，又肯做，身手好志超高，朋友，休想睇小我用機器製造。」，基本上已經成為咗香港兒歌界嘅經典之一。

出面網頁
----

* 小露寶


  


|  |  |
| --- | --- |
| Stub icon | 呢篇玩具文係楔位文。歡迎幫維基百科擴寫佢。睇 • 論 • 改 • 歷 |
**炮兵之歌**，係一首蘇聯軍歌。

歌詞
--

### 俄文版

По широкой дороге колхозной,  

По московским большим площадям;  

Мы проходим лавиною грозной,  

Мы готовы к боям.  

  

Артиллеристы, точней прицел!  

Разведчик зорок, наводчик смел;  

Врагу мы скажем: "Нашей Родины не тронь!,  

А то откроем сокрушительный огонь!"  

Врагу мы скажем: "Нашей Родины не тронь!,  

А то откроем сокрушительный огонь!"  

  

Мы идём средь полей золотистых,  

И бойцы молодые поют;  

Песня звонкая артиллеристов,  

Ты звучи как салют!  

  

Артиллеристы, точней прицел!  

Разведчик зорок, наводчик смел;  

Врагу мы скажем: "Нашей Родины не тронь!,  

А то откроем сокрушительный огонь!"  

Врагу мы скажем: "Нашей Родины не тронь!,  

А то откроем сокрушительный огонь!"  

  

Для защиты свободы и мира,  

Есть гранаты, готова шрапнель;  

Наши пушки и наши мортиры,  

Бьют без промаха в цель.  

  

Артиллеристы, точней прицел!  

Разведчик зорок, наводчик смел;  

Врагу мы скажем: "Нашей Родины не тронь!,  

А то откроем сокрушительный огонь!"  

Врагу мы скажем: "Нашей Родины не тронь!,  

А то откроем сокрушительный огонь!"  

  

Если враг к нам захочет прорваться,  

Боевая настанет пора;  

По-геройски за Родину драться,  

Будут все номера.  

  

Артиллеристы, точней прицел!  

Разведчик зорок, наводчик смел;  

Врагу мы скажем: "Нашей Родины не тронь!,  

А то откроем сокрушительный огонь!"  

Врагу мы скажем: "Нашей Родины не тронь!,  

А то откроем сокрушительный огонь!"  

  

Быстрой хваткой и четкой работой,  

Артиллерия наша горда;  

Нашей коннице, наше пехоте,  

Мы поможем всегда.  

  

Артиллеристы, точней прицел!  

Разведчик зорок, наводчик смел;  

Врагу мы скажем: "Нашей Родины не тронь!,  

А то откроем сокрушительный огонь!"  

Врагу мы скажем: "Нашей Родины не тронь!,  

А то откроем сокрушительный огонь!"  

  

Нашим танкам дорогу проложит,  

Наших пушек огонь боевой;  

Вражью силу до дна уничтожит,  

Грозный вал огневой.  

  

Артиллеристы, точней прицел!  

Разведчик зорок, наводчик смел;  

Врагу мы скажем: "Нашей Родины не тронь!,  

А то откроем сокрушительный огонь!"  

Врагу мы скажем: "Нашей Родины не тронь!,  

А то откроем сокрушительный огонь!"  

  

Мы идём средь полей золотистых,  

И бойцы молодые поют;  

Песня звонкая артиллеристов,  

Ты звучи как салют!  

  

Артиллеристы, точней прицел!  

Разведчик зорок, наводчик смел;  

Врагу мы скажем: "Нашей Родины не тронь!,  

А то откроем сокрушительный огонь!"  

Врагу мы скажем: "Нашей Родины не тронь!,  

А то откроем сокрушительный огонь!"

### 中文版
**信達廣場**響澳門半島花地瑪堂區馬場大馬路、永安街、菜園路、關閘廣場、永定街同長壽大馬路，係屬於房屋局嘅經濟房屋。

背景
--

2012年5月26號經濟房屋信達廣場第三座辦理買賣公證書、買賣同抵揭按揭公證書同相關物業登記服務，房屋局已判畀律師樓按序跟進，預計6月中旬可以安排第一批單位簽契。截至2012年5月25號，上述律師樓按序聯絡，已經聯絡咗七十七個單位預約買受人，當中聯絡到五十八個單位，另外十九個單位預約買受人因為冇開電話、冇人聽電話又或者改咗聯絡電話號碼之類情況而聯絡唔到，稍後將會以其他方式同唔同時段聯絡，預計可以響6月份之內搞掂所有聯絡工作。基於部分已經聯絡到嘅單位，預約買受人可配合隨時簽契。

犯罪
--

2016年1月25號，珠海同澳門警方持續掃蕩亂發垃圾短訊宣傳網上賭博嘅偽基站，派出廿五個偵查員採取突擊行動，響關閘同台山三個屋苑加埋四個單位，檢獲十一套已經安裝偽基站儀器，包括天線、射頻模擬器、手提電腦同埋手機等。調查發現，集團運作至少2個月，相信搗破由同一集團操控、正響到運作嘅偽基站，響信達廣場拉咗一個廿四歲姓李做廚師嘅澳門本地青年，案件入面至少兩個大陸人逃走。司警發現犯罪集團所設嘅偽基站已經轉由澳門人承租，希望逃避警方視線。被拉嘅李姓青年涉及不當獲取、使用同提供電腦數據資料；干擾電腦系統等罪被移交檢察院。涉案李某主要負責偽基站日常操作同維護工作，其中三個單位都係由佢承租。

2016年9月7號凌晨四點幾，信達廣場一間便利店一個女店員話被人用刀指嚇，劫走萬五蚊之後就逃去無蹤，警方全力追緝。之後發現自稱被刀降住打劫嘅女店員口供疑點重重，經過再三追問，女店員最終承認係自己同爛賭男友合謀，自導自演咗一單假劫案。之後，警方響男嫌犯做嘢嘅地址火船頭街拉人，重響兩個人住緊嘅十六浦住所到搵到剩底嘅一萬蚊，相信另外五千蚊已經使咗。被捕嘅兩名嫌犯同為印尼籍，男四十三歲，姓Sutikno，女三十七歲，姓Darto，兩人都承認控罪，同樣被控加重盜竊罪，男子就加控禁用武器罪。

2017年10月26號，司警接獲情報話有人響關閘附近利用民居做窩點，發送垃圾短信同博彩短信。司警調查之後鎖定目標，清晨五點採取行動，偵破關閘信達廣場一個出租單位操作偽基站，響行動入面搵到三套儀器、四部手提電腦、十四個電腦硬件、 兩部干擾器同天線嘅作案工具，拉咗一個廿八歲報稱農民姓羅嘅大陸男人，涉嫌利用干擾器，等關閘附近居民同遊客嘅手機連接唔到3G同4G網絡，令手機轉成GSM網絡嗰陣，再趁機入侵手機，發送垃圾短信同博彩短信，被控「觸犯干擾電腦系統用響實施犯罪嘅電腦數據或數據資料」、「侵犯通信工具」等罪名，移送檢察院偵辦。被捕男子話23號來澳門，受朋友拜託響單位負責管理電腦開關，又話冇收過報酬。司警調查之後認為，羅係偽基站犯罪集團下線成員，主要負責控制現場電腦運作。司警繼續追查偽基站犯罪集團上線同其他涉案人員。另外，司警調查又發現，呢個單位租約係由一個澳門居民登記，但係身份證影印係假，警方將會對案件繼續追查。

意外
--

2017年5月13號晚黑九點左右，信達廣場第一座九樓火燭，懷疑戶主響廚房煮食期間搶火，燒着抽油煙機，火勢迅速蔓延同冒出大量濃煙，住戶及時逃生報警。消防到場見到起火單位大門虛掩，拖喉入去將火救熄，冇人受傷，重救出七個困響九樓同十樓樓梯嘅住客，經救護員檢查之後無需送院，有大約十個住客自行疏散到街到，事件入面冇人受傷。起火廚房嚴重燒爛，客廳亦被燻黑同成屋水漬。

攷
-

1. ↑  （繁體中文）信達廣場第三座做契程序有序進行 互聯網檔案館嘅歸檔，歸檔日期2020年3月15號，.，新聞局，響2012年5月26號搵到。
2. ↑  （繁體中文）澳門消息：涉承租單位操作偽基站　青年被捕，東網，響2016年1月25號搵到。
3. ↑  （繁體中文）印尼情侶自導自演假劫案，力報，響2016年9月8號搵到。
4. ↑  （繁體中文）干擾手機網絡 發博彩短信，力報，響2017年10月27號搵到。
5. ↑  （繁體中文）住宅廚房失火焚燬無傷  互聯網檔案館嘅歸檔，歸檔日期2017年5月19號，.，澳門日報，響2017年5月14號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
**炳勝酒家**（粵拼：bing5 sing3 zau2 gaa1）係中國嶺南廣東廣州一酒樓，1996年8月8號由盧潤炳同舅仔曹嗣標創辦。

歷史
--

最初，炳勝只係一間喺廣州海印一處86平方米嘅地做大牌檔小食店，生意亦唔係太好，每做一千蚊生意，單係燃油錢就要5舊幾，入不敷出。後來，有感到廣州人鍾意食魚生，於是就將魚生加入菜單，就係咁靠一味「冰盤魚生」起家，逐漸發大嚟搞成為「炳勝飲食集團」。曹嗣標又叫做開收銀嘅細佬曹嗣全去農業工程技術學院學廚，曹嗣全喺2013年獲得「中國最受矚目青年廚師」稱號，佢擅長改良經典粵菜，創出黑叉燒、灌湯燒鵝、豉油王鵝腸、和味豬手、脆皮叉燒、秘制真味鷄等招牌菜。

2002年開始，炳勝開始發大嚟搞，喺天河石牌開店。2009年，炳勝一擲7千萬，喺廣州珠江新城開設旗艦店。集團屬下有5個品牌，共14間舖，分別喺廣州同深圳經營。集團嘅「炳勝公館」同「炳勝私廚」獲《米芝蓮指南》星級餐廳評級。

攷
-

1. ↑  炳胜曹嗣全：粤菜，有传统无正宗[*失咗效嘅鏈*]红厨网，2018年8月1日
2. ↑  炳胜曹嗣标：用心做好粵菜，不枉此生红餐网， 2018年7月29日
3. ↑  把大排档做成了米其林餐厅，炳胜凭啥火爆广州？，红餐网，2020年9月28日
4. ↑  粤菜传奇人物——炳胜创始人之一卢润炳踢球不幸意外身故，獀孤，2017年11月13日
5. ↑  炳勝飲食集團網頁
6. ↑  2021广州米其林指南发布，光明網，2021年9月23日
7. ↑  BingSheng MansionMICHELIN GUIDE GUANGZHOU
8. ↑  BingSheng Private KitchenMICHELIN GUIDE GUANGZHOU

出面網頁
----

* 炳勝飲食集團網頁



  


|  |  |
| --- | --- |
| Stub icon | 呢篇零售舖頭文係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**犀鳥科** |
| --- |
| 雙角犀鳥（Buceros bicornis）雙角犀鳥（*Buceros bicornis*） |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | 佛法僧目 Coraciiformes |
|
|
|
|
|
|
|
|
| 科 | **犀鳥科 *Bucerotidae***Rafinesque, 1815 |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 屬 |
| * 皺盔犀鳥屬 *Aceros*
* 鳳頭犀鳥屬 *Anorrhinus*
* 斑犀鳥屬 *Anthracoceros*
* 角犀鳥屬 *Buceros*
* 地犀鳥屬 *Bucorvus*
* 噪犀鳥屬 *Ceratogymna*
* 灰犀鳥屬 *Ocyceros*
* *Penelopides*
* 彎嘴犀鳥屬 *Tockus*
 |
|

**犀鳥**（**Bucerotidae**）係一種既珍貴外型又靚嘅大雀，嘴嘅長度佔咗身長嘅 1/3 到一半，響犀鳥嘅頭上生有一個銅盔狀嘅突起，叫做**盔突**，形狀就好似犀牛角咁，因而得名犀鳥。分類上同戴勝，啄木鳥有親緣關係。

分佈
--

一般分布於非洲（撒哈拉沙漠以南）經東南亞去到菲律賓同索羅門群島。全世界有 57 種，當非洲有 9 種。中國的犀鳥有 4 種，大多集中生活響雲南西南部如勐臘縣，金平縣，以及廣西南部，分別係白喉犀鳥，棕頸犀鳥，冠斑犀鳥，雙角犀鳥，4 種均為中國國家二級受保護動物。

生活習性
----

佢哋身型雖然大份，但可以棲息在密林深處的參天巨樹（例如熱帶雨林茂密嘅樹上面）。拍翼聲好大，而且仲會不斷發出喇叭咁嘅共鳴聲。

犀鳥係實行一夫一妻制，響繁殖季節多成對活動，而在非繁殖季節則大群活動。每年夏天，成對嘅犀鳥，會選擇高大樹幹裏面嘅窿築巢產卵。產完卵之後佢哋就用雀屎室住洞口，只留低一個可以畀雀公伸嘴尖入去嘅細窿，保護雀蛋之餘，雌雀可以安心孵化犀鳥仔。而犀鳥公就負責為老婆同鳥仔不斷咁提供充足嘅食物，保證雌鳥得到足夠嘅營養，同滿足犀鳥仔生長發育嘅需要。

食啲乜
---

犀鳥係雜食性動物，一啲體型較細隻嘅非洲犀鳥會以昆蟲為食，而亞洲犀鳥就以果實（特別係無花果為主）。當啲樹木結果嗰時，佢哋就會聯群結隊，同其他雀、馬騮、松鼠呢啲動物一齊響樹頂上面食餐飽。

此外，犀鳥亦會捕獵各類小動物為副食，同時亦會食細小雀鳥嘅幼鳥同鳥蛋。例如飛行能力較弱金絲雀同蝙蝠，都可以喺飛行時被犀鳥捕食。犀鳥嘅食物仲包括一啲響樹上活動嘅蜥蜴，蛇，青蛙，老鼠同大型昆蟲。有啲品種犀鳥會突然飛落森林地下，捕捉蝸牛同無脊椎動物。

響食嘢時，犀鳥會將食物含響咀邊，然後拋高送入張開嘅喉嚨，把食物成個吞落肚。

繁殖動向
----

幾千年前嘅香港，曾經係熱帶雨林，可能亦係犀鳥嘅分佈地。

現時響香港公園、九龍公園、海洋公園、香港動植物公園都有養犀鳥。分別養緊長冠犀鳥、雙角犀鳥、馬來犀鳥、冠斑犀鳥、紅喙犀鳥、黃盔犀鳥等。

睇埋
--

* 國家二級受保護動物
搵緊第二樣意思嘅話，請睇〈**犀牛望月 (搞清楚)**〉。
**犀牛望月**，唐人傳統概念。傳說犀角好靈，可以通天，故此犀牛為吉祥之物。犀牛望月，就係望住個月。大宋同金國都非常流行犀牛望月紋，意其吉祥，升官之意。大宋邵雍寫咗夢林玄解，當中夢占有寫「犀牛渉大水、吉」。

文
-

犀牛望月一字，出自關尹子內五鑒依一篇，「譬犀望月、月形入角、特因識生、始有月形、而彼真月、初不在角。」關尹子依本書，喺漢之後已經失傳。依家嗰本，起原不明，估計大唐到大宋都有。個意思為犀牛望住個月，見到月嘅形同角嘅形一樣。咁佢先知月嘅月形。然而真嘅月，本來就唔喺角入面。

大明陳繼儒寫太平清話，第四卷有講，「過望則見，蓋犀牛望月之久，故感其影於角。」 後世有人化成貶義，說話犀角生喺鼻，影響到佢睇嘢，望月都唔睇唔見全貌。

亦有以犀牛望住個月，就諗成長久盼望。

紋
-

犀牛望月咁吉祥，犀牛望月紋，廣泛見於磁器、銅鑑同錢幣。天上唔只有月，亦有星同雲。而犀牛就坐鎮水中，有水紋。

地
-

臺灣中山仔嶼有石犀牛望月，喺中上方。
不單紋飾，風水同地名亦會用上。香港有山叫犀牛望月，四川邛崍山有峯叫犀牛望月，臺灣基隆社寮有石叫犀牛望月，浙江天臺山、雲南鎮雄有景叫犀牛望月，北京昆明湖有銅像叫犀牛望月。

攷
-

1. ↑  〈「犀牛望月」鏡小考〉.
爾版係講響男兒當入樽出過場嘅角色。

神奈川縣
----

### 湘北高中

* **櫻木花道**（桜木 花道／さくらぎ はなみち ）

配音：草尾毅（日本）；姜白虎（韓國）；于正昇／曹冀魯／李景唐（台灣）；梁志達／郭志權（香港）；張明亮（星架坡）
* **流川楓**（流川 楓／るかわ かえで ）

配音：綠川光（日本）；徐泰雄／金相俊 （韓國）；官志宏／趙明哲／李世揚／何志威（台灣）；雷霆／林國雄（香港）；韓力（星架坡）
* **赤木晴子**（赤木 晴子／あかぎ はるこ ）

配音：平松晶子（日本）；王中璇／呂佩玉／許淑嬪／傅其慧（台灣）；曾秀清（香港）
* **赤木剛憲**（赤木 剛憲／あかぎ たけのり ）

配音：梁田清之／緒方惠美（日本）；胡大衛／李香生／林谷珍（台灣）；黃志明（香港）；王余昌（星架坡）
* **宮城良田**（宮城 リョータ／みやぎ りょうた ）

配音：鹽屋翼（日本）；于正昌／趙明哲／林谷珍（台灣）；黃文偉（香港）；張文漁（星架坡）
* **三井壽**（三井 壽／みつい ひさし ）

配音：置鮎龍太郎（日本）；胡大衛／李香生／陳彥鈞（台灣）；呂永林（香港）；辛敏航（星架坡）
* **木暮公延**（木暮 公延／こぐれ きみのぶ ）

配音：田中秀幸（日本）；孫中台（台灣）；曾秉輝／林國雄（香港）
* **安田靖春**（安田 靖春／やすだ やすはる ）

配音：小野坂昌也（日本）；于正昇（台灣）；梁偉德（香港）
* **彩子**（彩子／あやこ ）

配音：原榮里子（日本）；華姍／蔣篤慧／李宛鳳／馮友薇／方雪莉／汪世瑋／龍顯蕙（台灣）；譚淑嫻（香港）；王曉燕（星架坡）
* **安西光義**（安西 光義／あんざい みつよし ）

配音：西村知道（日本）；孫中台（台灣）；周永光（香港）；辛敏航（星架坡）
### 櫻木軍團

* **櫻木花道**

睇埋：男兒當入樽角色一覽#湘北高中
**王嘉慧**（英文：**Jessica Wong**，1991年9月12號—）係香港電影演員，曾經屬英皇電影旗下，有份參演甄子丹同王寶強嘅戲《一個人的武林》。

15歲喺跆拳道協會舉辦一場比賽中奪得金牌。當時透過一名熟人介紹，為英皇電影試鏡打鬥戲份，雖然冇被選上電影角色，但英皇電影其後正式簽咗佢。

簡歷
--

王嘉慧阿爸係西班牙、上海混血，阿媽係重慶苗族人。佢自細喺香港生活，讀過英基國際學校同聖瑪加利女書院。佢自細學跆拳道，重攞過獎，但最後因受傷而無再打比賽。

王嘉慧2006年（15歲）有機會同陳奕迅拍白蘭氏雞精廣告，之後亦有拍過其他廣告。佢2011年有份參演大陸電視劇《武則天秘史》，2012年就有份參演香港電影《新古惑仔：江湖新秩序》。

2014年王嘉慧參與女導演岸西執導嘅港台電視節目「夜同行」飾演史素怡。

同年，同由岸西導演執導，王嘉慧參與電視節目「堅警有道」。

2014年王嘉慧同王宗堯，洗色麗參與由Vincent Chow導演執導嘅網劇「Atonement:救贖」。

2014年王嘉慧同楊采妮，甄子丹，王寶強，白冰等藝人參與陳德森導演執導合拍電影「一個人的武林」，電影中飾演小敏，楊采妮助手，警察一名。

2015年王嘉慧喺「賭城風雲3」飾演伴娘。

2016年王嘉慧同姜文杰，郭富城等藝人參與由鐘少雄導演執導嘅內地電影「新永不消逝的電波」。電影中飾演韓麗。

2016年10月王嘉慧正式同英皇電影解約。

2017年變成創業家嘅王嘉慧喺銅鑼灣中心開設一間桌球酒吧「BREEZE」。

2018年8月王嘉慧酒吧BREEZE搞同高手較量嘅活動，邀請風靡桌球界嘅「白旋風」 詹米韋德，同埋藝人張智霖，范振鋒到場。

2018年10月王嘉慧酒吧BREEZE參與香港乳癌基金會活動。同德籍美式9球世界冠軍THORSTEN HOHMANN 攜手合作一個週末嘅慈善籌款，反應亦相當熱烈。

2019年6月王嘉慧酒吧BREEZE因租約期滿而結束營業。

2019年9月王嘉慧成為西瓜台一期的旅遊主播。介紹塞爾維亞以及波黑。

演出
--

### 電影

* 2012年：《新古惑仔：江湖新秩序》
* 2014年：《一個人的武林》 飾 小敏
* 2015年：《午夜蝙蝠》
* 2016年：《賭城風雲III》 飾 彩伴娘

參考
--

* 王嘉慧下廚炮製做節
* 栢芝楊盼盼混合體 新人王嘉慧睇得又打得



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**猛獅A57**同埋**猛獅A59**，對外稱為**猛獅24.310HOCLN-NL**或者**猛獅24.350HOCLN-NL**（簡稱**猛獅24.310**、**猛獅24.350**），係德國猛獅（MAN）出嘅一款巴士底盤，1997年亮相。

設計
--

猛獅A57/A59底盤有打直擺嘅後置式引擎，散熱水箱擺喺引擎左邊。中軸係驅動軸，而尾軸係輔助車軸。佢可以配猛獅D2866LOH25（歐盟二型，310匹。只限猛獅24.310）、D2866LOH26（歐盟二型，350匹。只限猛獅24.350）或D2866LOH27（歐盟三型，310匹。只限猛獅24.310）等引擎。

架車嘅車頭至驅動軸前面可以整成低地台。至於驅動軸至車尾部分嘅地台就升高好多，喺城市巴士版本，呢個位置嘅座椅可以全部都整到向前；而喺雙層客車版，呢個位通常用嚟擺行李。

猛獅A57同埋猛獅A59喺外表上冇乜大分別，不過產地唔同：猛獅A57底盤喺澳洲造，而猛獅A59底盤係喺德國造。

香港
--

### 城巴

香港城巴喺1997年10月接收咗一架澳洲造嘅猛獅24.350城市巴士，配歐盟二型引擎、ZF 5HP600自動波同埋Volgren CR221LD車身。架車喺1997年12月尾出，2015年因壞車，再加上有17年車齡，所以放棄復修同退役。

其後，城巴訂咗多架猛獅24.310城市巴士，配歐盟二型引擎、ZF 5HP590自動波，車身係Volgren CR223LD（澳洲造底盤）或荷蘭Berkhof（德國造底盤）。不過運輸署自1999年初開始限制專利巴士公司擁有嘅巴士數目，令城巴焗住撻訂批車。當時其中32架Berkhof車身同埋兩架Volgren車身嘅猛獅24.310生產已經完成，最後除咗一架配Berkhof車身嘅猛獅24.310返咗德國做測試之外，其餘嘅都賣咗畀香港嘅巴士公司。

### 九龍巴士

九龍巴士接收咗32架俾城巴撻訂嘅猛獅24.310，佢哋喺出街載客之前，車廂被改裝到盡量接近九巴規格，包括將座椅由城巴嘅絲絨皮換成膠皮。其中30架配Berkhof車身嘅巴士喺2000年出，而兩架Volgren CR223LD車身嘅喺2002年出。

喺2002年，九巴引入15架配歐盟三型引擎、Volgren CR223LD車身嘅猛獅24.310城市巴士。呢批巴士嘅底盤係德國造，樓梯由車廂中間移前去司機位後面，前軸上面冇座椅。

### 冠忠巴士集團

香港最大非專利巴士公司冠忠巴士集團喺1999年接收一架俾城巴撻訂、配Berkhof車身嘅猛獅24.310。架車保留城巴規格嘅車廂，包括紅色扶手、LITE Vision電子路線牌同埋Fainsa Cosmic絲絨座椅。

巴士喺2000年出。佢平日主要行香港國際機場員工接駁巴士K2B線，朝早及晏晝部份時間更會支援冠忠屬下公司新大嶼山巴士嘅東涌區內路線。

佢喺2015年因為壞波箱而退役。

英國
--

英國Stagecoach喺1999至2000年間引入28架配歐盟二型引擎同埋Jonckheere Monaco車身嘅猛獅24.350低地台雙層客車（德國製底盤），用嚟同旗下來往牛津同埋倫敦嘅市際客車服務Oxford Tube升級。佢哋喺2004年撤出Oxford Tube服務，俾新嘅Neoplan Skyliner客車取代。
**猛獅A27**，即係**猛獅NL262/R香港版**，係德國猛獅（MAN）喺1990年代尾生產嘅其中一款低地台單層巴士。

設計
--

猛獅NL262/R係嘅結構採用德國巴士常見嘅無大樑設計，一副臥置式嘅猛獅D2866LUH22歐盟二型260匹引擎打直擺喺尾輪跨左邊，配Voith DIWA851.3或ZF 5HP500自動波，而散熱水箱就擺喺尾輪跨右邊。

巴士車廂擁有全低地台設計，前軸車轆上面可以裝上座椅。由於後置水箱擺位關係，最後排座位只得3個位，而唔係5個位。

由於猛獅堅持唔喺自己廠房生產完整嘅右軚巴士，所以呢款猛獅A27係以散件形式由德國運去外地裝嵌，然後再運去香港。

訂單
--

### 城巴

城巴係香港第一間買猛獅NL262/R嘅巴士公司，佢喺1998年引入60架雙門城市巴士版，配Voith DIWA851.3自動波，再喺2000年引入多20架，車隊編號1501-1580，全部投放去專利部。城巴最初買猛獅NL262/R嘅原因係希望以較低載客量及成本兼加密班次，以吸引乘客。

2006年，城巴將其中10架車隊編號1560-1569嘅NL262/R巴士改裝，由雙門改成單門，並喺門後面裝上行李架，全車換上豪華座椅，用嚟行來往香港國際機場同埋南區嘅城巴機場快線A10。

喺2000年代，城巴賣咗十幾架猛獅NL262/R巴士。其中三架（車隊編號1514、1517、1534）喺2005/2006年去咗香港機場管理局，做香港國際機場禁區同埋海天客運碼頭嘅接駁車，2010年返咗城巴做零件車；五架（車隊編號1570-1574）喺2005年賣咗畀愉景灣交通服務有限公司；一架（車隊編號1575）喺2005年賣咗去紐西蘭；五架（車隊編號1576-1580）喺2004年賣咗畀新大嶼山巴士，並一直行到2013年。

一架車隊編號1512嘅NL262/R喺2008年11月1號凌晨12點幾返廠途經東區走廊期間燒咗，巴士喺2009年5月取消車輛登記。另外一架車隊編號1560嘅NL262/R喺2011年1月17號撞車，2011年2月退役。其餘嘅巴士喺2016年或之前喺專利部退役，其中兩架（車隊編號1545、1546）巴士喺2015年改成單門同埋調咗去非專利部，並一直行到2018年。

### 愉景灣交通服務有限公司

香港嘅愉景灣交通服務有限公司喺2000年引入5架NL262/R巴士，以配合愉景灣隧道開通，提供來往愉景灣及東涌站嘅巴士服務。呢5架巴士都係單門，配ZF 5HP500自動波，車內設有行李架。其中一架編號HKR115嘅單門版NL262/R於2004年因為喺東涌同泥頭車迎面相撞而報銷。

2005年，隨住來往欣澳地鐵站嘅DB03R投入服務，加上陸續有新樓入伙，愉景灣唔夠車用，所以就自城巴買入5架NL262/R，並喺城巴廠內改裝成愉景灣規格，其中一架亦被編為HKR115（現時係DBAY115）。

愉景灣淨返嗰9架NL262/R巴士喺2011至2017年退役。

參考
--

1. ↑  陳自瑜, 編 (2016). 《香港巴士年鑑2016》 (香港中文). 香港: Northcord International. p. 48. ISBN 9789629200473.
《**反斗奇兵系列**》（英文：***Toy Story***）係由彼思動畫製作室製作、和路迪士尼公司發行嘅美國電腦動畫系列。

電影
--

### 制作

呢個系列1-3部採用學院寬銀幕（1.85:1）製作，第4部採用變形寬銀幕（2.39:1）製作。

### 《反斗奇兵》

內文：反斗奇兵
《反斗奇兵》系列嘅第一部電影，並喺1995年11月22號喺美國上映。係第一套完全由電腦合成影像創作嘅長篇電影，由尊·賴斯達執導。故事講述一個富有想像力嘅年輕郊區男仔安仔，得到一個新嘅巴斯光年玩具，導致舊式牛仔玩具警長胡迪認為巴斯光年會取代咗佢成為安仔最鍾意嘅玩具。嫉妒嘅胡迪企圖將巴斯掉喺枱後面，但係意外將佢推咗出窗外面，令到其他玩具認為胡迪企圖謀害巴斯。胡迪嘗試拯救巴斯，兩人都嘗試逃離隔籬鄰居、一個鍾意折磨同摧毀玩具嘅阿薛屋企。

### 《反斗奇兵續集》

內文：反斗奇兵續集
電影1999年11月24號喺美國上映，由尊·賴斯達回歸執導。故事講述胡迪被一個叫做艾爾嘅貪婪玩具收藏家偷走，巴斯同幾個安仔玩具出發試圖營救胡迪。胡迪喺過程中發現咗佢作為歷史悠久嘅電視明星起源。

### 《反斗奇兵3》

內文：反斗奇兵3
電影2010年6月18號喺美國上映，同《反斗奇兵續集》隔咗11年。呢套係第一部唔係由尊·賴斯達執導嘅《反斗奇兵》電影，改由佢第一部電影嘅編輯師、第二部電影嘅聯合導演李·安克里奇執導。故事講述啲玩具俾正準備上大學嘅主人安仔唔小心放咗喺打算送去陽光托兒所嘅箱度。彼思聲稱呢部電影包含超過150個新角色。

### 《反斗奇兵4》

內文：反斗奇兵4
電影2019年6月21號喺美國上映，由祖殊·科雷執導。面對一個唔情願做玩具嘅「小叉」，胡迪一班人再度面臨「新生玩具來臨」嘅議題。小叉係寶妮最鍾意嘅玩具，但係佢並唔願意正視自己莫名而得嘅身分，試圖逃離並結束自己身為「玩具」嘅生命。

### 《光年正傳》

內文：光年正傳
《光年正傳》集中講啟發巴斯光年玩具嘅同名英雄過去嘅故事。

### 《反斗奇兵5》

未上映，但係迪士尼剩係公佈咗佢哋喺度整緊《反斗奇兵5》。

出面網頁
----

* 《反斗奇兵》喺互聯網電影資料庫嘅資料（英文）
* 《反斗奇兵續集》喺互聯網電影資料庫嘅資料（英文）
* 《反斗奇兵3》喺互聯網電影資料庫嘅資料（英文）
* 《反斗奇兵4》喺互聯網電影資料庫嘅資料（英文）


1. ↑
| How to read a taxoboxHow to read a taxobox**炭疽桿菌** |
| --- |
|  |
|
| **物種分類** |
| 

|
|  |
| 域(Domain): | 細菌域 Bacteria |
|
|
|
|
|
|
|
| 門 | 厚壁菌門 Firmicutes |
|
|
|
|
|
|
|
| 綱 | 芽孢桿菌綱 Bacilli |
|
|
|
|
|
| 目 | 芽孢桿菌目 Bacillales |
|
|
|
|
|
|
|
|
| 科 | 芽孢桿菌科 Bacillaceae |
|
|
|
|
|
| 屬 | 芽孢桿菌屬 *Bacillus* |
|
|
|
|
|
|
|
| 種 | **炭疽芽孢桿菌 *B. anthracis*** |
|

 |
|
| 二元學名 |
| ***Bacillus anthracis***Cohn 1872 |
|
|
|
|
|
|
|
|
|
|
|
|
|
|
|

**炭疽桿菌**（粵拼：taan3 zeoi1 gon3 kwan2；學名：*Bacillus anthracis*）係一種好似條棍噉嘅革蘭氏陽性菌，佢嘅特性係成日用內生孢子嘅樣出現喺啲泥度，重藉住呢個機會生幾十年都得，如估俾牲畜食咗佢，啲芽孢就識喺動物入面猛咁複製出嚟，最後搞到死咗都有。喺動物死咗之後，芽孢重識繼續繁殖，直到細菌將宿主嘅養分用嗮為止。

喺恐怖分子可能用到嘅潛在生化武器入面，呢樣嘢係最有可能攞到嘅。因為呢種細菌喺人類史入面出現咗好耐，甚至重有廣泛嘅科研成果。加上佢嘅生產成本比較低兼有比較易嘅生產技術。

史
-

喺1870年，有位嗌羅拔確嘅德國醫生先分出咗炭疽熱嘅細菌。而呢項研究喺19世紀嘅後期嗰時第一次證明咗生物都識得搞到有病嘅嘢。佢喺一系列嘅開發性實驗入面發掘咗炭疽桿菌嘅生活史同傳播途徑，既將醫學方面搞清楚炭疽係乜，又話清楚微生物喺疾病入面扮乜東東。喺嗰時嘅科學界就話生命嘅出處嗰方面，其中自然發生論同細胞理論呢兩個成日有得拗。而羅拔確就進一步研究咗其他疾病係點出嘅嘢，就喺1905年因為研究咗結核桿菌而攞咗諾貝爾生理學或醫學獎，搞到而家嘅同生物有關嘅細菌學嗰方面，成日都話到羅拔確呢條友。

出面網頁
----

* Bacillus anthracis(炭疽桿菌)
* Bacillus anthracis genomes and related information at PATRIC, a Bioinformatics Resource Center funded by NIAID
* Hazards in Animal Research Database - *Bacillus anthracis*
* Pathema-*Bacillus* Resource
**行政長官會同行政會議**（英文：**Chief Executive-in-Council**）係香港法例嘅一種概念，香港法例規定某啲附屬立法（By-law）同重要行政決策一定要由行政長官會同行政會議決定，例如批出香港免費電視同香港收費電視節目服務牌照同埋批准某間學校升格成為大學等。

歷史
--

香港英治時期嘅**總督會同行政局**（英文：Governor-in-Council）係香港嘅最高行政權力所在，地位相當於英國嘅「女王（或國王）會同樞密院」（Queen-in-Council或King-in-Council）（當中嘅Council指樞密院）。遵循英制，喺擁有行政會議建制嘅英國殖民地（同埋而家獨立嘅英聯邦王國），大多數都有「總督會同行政會議（或行政局）」嘅概念，當地法律會規定某啲行政權力（包括某啲附屬立法權）由「總督會同行政會議（或行政局）」行使。

香港主權移交之後，雖然香港特別行政區行政長官由中國國務院總理簽署國務院令任命，但佢嘅憲政地位唔係中國總理喺香港嘅代表，因此憲政地位同過去作為英國君主代表嘅總督會有唔同，但係行政長官呢個職位大致上承繼咗香港總督嘅權力，因此香港法律中嘅「總督會同行政局」概念由「行政長官會同行政會議」替代。

參考
--

1. ↑  〈電視節目服務牌照〉. 《香港特別行政區通訊事務管理局網站》. 原著喺2007-10-28歸檔.
2. ↑  〈立法會參考資料摘要：2001 年專上學院 1(修訂)條例草案〉 (PDF文件), 《香港特別行政區立法會網站》
3. ↑  〈1998年法律適應化修改 （第10號） 條例〉, *English Department, PolyU Language Bank 網站*, 原著喺2012年6月22號歸檔, 喺2015年6月4號搵到
高澄
**高澄**（521年—549年），字**子惠**，係北魏、東魏權臣高歡個仔，老豆死咗之後，高澄繼承咗佢嘅大丞相職位。佢係北齊追尊嘅**文襄皇帝**。

一世
--

高澄係高歡同婁昭君生嘅大仔，不嬲都深受喜愛。北魏中興元年（531年），高澄做咗渤海王世子。中興二年（532年），高澄升做侍中、開府儀同三司。天平元年（534年），高澄升做使持節、尚書令、大行台、並州刺史。天平三年（536年），高澄開始接觸朝政。而喺同年，高澄做咗京畿大都督。

東魏皇帝元善見同高澄飲酒嗰陣，自稱做朕。雖然係冇錯，但係高澄鬧佢：「朕，朕，狗腳朕！」重叫中書黃門郎崔季舒打多佢三拳。元善見不甘受辱。侍講大臣荀濟同尚書祠部郎中元瑾、長秋卿劉思逸、華山王元大器、淮南王元宣洪同埋濟北王元徽等人商量，要諗辦法搞掂高澄，所以喺皇宮日以繼夜，夜以繼日噉掘通去城出面嘅秘密通道。後來，件事俾高澄知道咗，高澄即刻帶兵闖入皇宮，而荀濟等人喺市場上俾人烹殺。549年，高澄計劃奪取東魏政權，但係喺鄴城意外俾屋企嘅廚師蘭京插死。

550年，佢個細佬高洋稱帝，嗌北齊文宣皇帝。高洋追尊高澄做**文襄皇帝**，廟號**世宗**。

評價
--

《北史·齊本紀上第六》話「文襄嗣膺霸道，威略昭著。內除奸逆，外拓淮夷，擯斥貪殘，存情人物。而志在峻法，急於御下，於前王之德，有所未同。蓋天意人心，好生惡殺，雖吉凶報應，未皆影響。總而論之，積善多慶。」

家世
--

### 老婆

* 靖德皇后元仲華
* 瑯琊公主元玉儀
* 蠕蠕公主
* 宋氏
* 王氏
* 陳氏
* 燕氏
* 李昌儀
* 元靜儀，外婦，元玉儀嘅家姐

### 仔女

* 仔

1. 河南王高孝瑜
2. 廣寧王高孝珩
3. 蘭陵王高長恭
4. 河間王高孝琬
5. 安德王高延宗
6. 漁陽王高紹信

* 女

1. 某女
2. 樂安公主，阿媽係靖德皇后元仲華
3. 公主，阿媽係靖德皇后元仲華

註
-

參考
--

### 攷

1. ↑  《資治通鑒·卷第160》記載：「帝嘗獵於鄴東，馳逐如飛，監衛都督烏那羅受工伐從後呼曰：『天子勿走馬，大將軍嗔！』澄嘗侍飲酒，舉大觴屬帝曰：『臣澄勸陛下酒。』帝不勝忿，曰：『自古無不亡之國，朕亦何用此生為！』澄怒曰：『朕，朕，狗腳朕！』使崔季舒毆帝三拳，奮衣而出。」

### 書

* 《北齊書·帝紀第三》
* 《北史·齊本紀上第六》
**高爾斯知識產權報告**（**Gowers Review of Intellectual Property**）係英國一次獨立嘅知識產權評審，為期2005年12月到2006年12月。2005年12月2號財政大臣白高敦委任高爾斯（Andrew Gowers）主持呢次評審時，高爾斯啱啱退出《金融時報》。

2006年10月29號，有報導話呢次評審建議，抄緊音樂碟畀自己聽，例如抄落digital audio player道，應該合法化。

2006年11月27號，有報導話呢次評審建議，錄音嘅保護期唔應由現有嘅50年延長。British Phonographic Industry同埋一啲常見嘅音樂人，如Cliff Richard同Ian Anderson，曾游說人，想延長保護期到95年，同亞美利堅合衆國睇齊；另一啲音樂人，如Blur嘅Dave Rowntree就相反。高爾斯知識產權報告發現英國嘅創造力無受呢樣差異影響。

報告結論喺2006年12月6號發表，作為財政大臣年度預算前報告之一部。12月7號，金融時報登咗成版廣告話：「畀啲音樂人個公道：我哋呼喻聯合王國政府支持延長錄音版權。（*Fair play for musicians: We call upon the UK Government to support the extension of copyright on sound recordings*）」，其下有過4500位音樂人簽名，包括一啲已經死咗嘅。

連出去
---

|  |  |
| --- | --- |
|  | 維基學府有版權嘅課程：
**Topic:版權研究** |

* Gowers Review of Intellectual PropertyPDF (219 KiB), 最後報告。
* Gowers Review of Intellectual Property, 陛下財政部。
* Gowers review of intellectual property, 英國專利局。
* Response to the Gowers Review of Intellectual Property, British Academy, 2006年4月19號。
* Release the Music — Should the term of copyright protection on sound recordings be extended?PDF (459 KiB), Open Rights Group press briefing, 2006年11月7號。
* Intellectual property rights to be reviewed in UK, *The Register* (syndicated from *OUT-LAW*), 2005年12月5號。
* Copying own CDs 'should be legal', BBC 網上新聞, 2006年10月29號。
* No copyright extension for songs, BBC 網上新聞, 2006年11月27號。
* Musicians sign copyright advert, BBC 網上新聞, 2006年12月7號。
白雲山能仁寺嘅正門牌坊
**能仁寺**（粵拼：nang4 jan4 zi2）係中國廣東省廣州市嘅一間古代寺院，喺白雲區白雲山上邊，從雲臺花園嗰度入去2km嘅路程就到。呢間寺重係成個白雲山風景區入面，從佢開始起嗰時一直到而家為止都重留得最完整嘅寺院，甚至係白雲山入面，恢復文物古跡嘅典範。由於佢嘅氣勢比較大，加上有好多古跡響度，所以點解有好多遊客成日嚟呢度玩。呢間寺院重係白雲山景區入面嘅「雲山八景」之一。

史
-

呢間寺院喺清朝嘅咸豐到同治年間，有位嗌李昴英嘅文溪（而家係長塘街）嗰度辭咗職之後嚟咗白雲山，結果就喺呢度鑿石頭嚟疏啲泉水，甚至起埋個亭出嚟，重嗌埋啲朋友嚟喺呢度唱歌。到咗民國時期嗰時嘅香火比較旺吓，但係喺抗日戰爭嗰時唔好彩俾日本仔炸咗。直到1993年，廣州市政府出咗1500萬蚊嚟按返舊時嘅能仁寺點起嚟整返出嚟，而工程一直到1995年5月起好。

喺1924年5月19號，孫中山同宋慶齡夫人曾經嚟呢度玩過。

風格
--

呢間嘢喺三面環山同幽谷深藏兼綠樹成蔭嘅白雲山風景區入面，佢嘅佔地面積有1000097平方米。寺入面有甘露泉、虎跑泉、玉紅池、流雲漂月、古橋等。

攷
-

|  |  |
| --- | --- |
|  | 維基同享有多媒體嘅嘢：**Nengren Temple (Guangzhou)** |

* 白云山能仁寺简介 广州大佛古寺
* 昔日白云山十三寺 而今仅存能仁寺 广州日报 （2012-06-11 W2版）
* 白云山旅游攻略之能仁寺 相约99
**胸甲騎兵**（**Cuirassier**），係裝備咗胸甲、馬刀同火器嘅騎兵，最早出現喺15世紀後期嘅歐洲。呢一個兵種繼承咗中世紀重騎兵響戰場上嘅地位，主要活躍喺16世紀中期至20世紀初嘅歐洲戰場。

史
-

### 16-17世紀

最初嘅胸甲騎兵同中世紀後期全副武裝嘅重騎兵好相似，佢哋戴全罩頭盔嚟保護成個頭，着住重型鎧甲保護成條頸同上半身、腳同膝頭嘅前側。胸甲騎兵同重騎兵最顯著嘅分別係佢哋唔再使用長槍或者戰錘，而係用輕便火槍同馬刀作為武器，另外佢哋為咗方便裝彈藥，唔再穿笨重嘅護手，並且亦都唔再用保護馬匹嘅鎧甲[1]。

16世紀中後期，隨住步兵長矛嘅廣泛使用同火器嘅興起，槍騎兵逐步退出歷史舞台，取代槍騎兵地位嘅胸甲騎兵開始一個獨立嘅兵種。到17世紀中葉，全身鎧甲逐漸過時，胸甲騎兵開始改着較為輕便嘅胸甲（法文：cuirasse），Cuirassier呢個名開始出現[2]。

### 18-20世紀

胸甲騎兵着嘅盔甲隨住時代嘅演變逐漸減少，到18世紀末葉，胸甲騎兵嘅裝甲已經僅限於頭盔，只有法國、奧地利、普魯士同俄羅斯嘅胸甲騎兵仍然着胸甲。喺近代嘅燧發槍面前，胸甲已經好難為騎兵提供有效嘅防護。除咗增強衝鋒時嘅動量之外，胸甲發揮嘅作用已經主要係心理上面：一方面增強騎兵進攻嘅信心，一方面對敵人產生震懾作用。一戰爆發前夕，法國一共擁有12個胸甲騎兵團，德國有10個（其中2個係衛隊性質），俄羅斯有3個（都係皇家衛隊）。德國同俄國胸甲騎兵從19世紀末開始只係將胸甲作為和平時期嘅閱兵服裝。英國響拿破崙戰爭之後亦都為三個王室騎兵衛隊裝備咗胸甲，但係只有法國喺一戰開始之後將着胸甲嘅胸甲騎兵部隊投入實戰，直到1915年10月，着胸甲作戰嘅命令正式撤銷[3]。

20世紀以後
------

現今仍然有騎兵部隊用胸甲作為正式場合閱兵時嘅穿着，包括英國王室騎兵衛隊、西班牙王室衛隊同意大利共和國總統衛隊等等，不過呢尐部隊大部分都唔用「胸甲騎兵」呢個名。

參考
--

1. ↑  Tincey, J. (McBride, A. - illustrator) (1990) Soldiers of the English Civil War (2) Cavalry, Osprey Publishing.
2. ↑  Angus Konstam, William Younghusband (1996). Russian Army of the Seven Years War. Osprey Publishing.
3. ↑  Les Cuirassiers 1845-1918, Louis Delperier, Argout-Editions Paris 1981
**崇明區**而家係上海市下屬嘅一個區，個崇明島響正長江嘅入海口度，加埋長興島同橫沙島，總面積1,411平方公里。崇明島就係全世界上最大個河口沖積成島，又係中華人民共和國嘅第三大島。

大概響公元618年（大唐武德元年），長江口外海度開始突出兩嚿沙洲（嗰陣時長江口又遠過現時好多），收尾到咗明末清初，形成咗一個完整嘅崇明島。最先有人上島定居喺公元696年（大唐萬歲通天元年）。到公元705年（大唐神龍元年），響個西沙島度設咗鎮，起咗個名叫「崇明」（「崇」即係「高」，「明」取自「清明」，意思係高出水面又平淨寬闊嘅一舊土地）。收尾經歷無數次行政更替，直到1958年12月1號由江蘇併入上海，成為上海嘅直轄縣。2016年7月22號，崇明縣改叫崇明區。

成個縣人口有70.1萬（2005年底），加埋外來人口8.3萬。主要以農工業帶動經濟，2005年個年產值係95.7億元。島上而家正響度發展緊旅遊業，以面向生態休閒業為主。

崇明東灘沼澤自然保護區係經過咗濕地國際確認嘅重要濕地。

行政區域
----

崇明縣下有13個鎮同3個鄉：

* 鎮有：城桥镇、堡镇、庙镇、中兴镇、新河镇、三星镇、向化镇、绿化镇、建设镇、陈家镇、竖新镇、港西镇、港沿镇
* 鄉有：新村乡、横沙乡、长兴乡

參考
--

1. ↑  〈崇明设区，县级行政建制在沪成历史〉.

連出去
---

* 崇明縣政府 （白話文） （英文）
* 崇明旅游 （英文）

| * 睇
* 傾
* 改
上海政區 |
| --- |
| 市轄區 | 
* 黃浦區
* 徐匯區
* 長寧區
* 靜安區
* 普陀區
* 虹口區
* 楊浦區
* 閔行區
* 寶山區
* 嘉定區
* 浦東新區
* 金山區
* 松江區
* 青浦區
* 奉賢區

 |
| 縣 | 崇明縣 |
**500彩票網**（通稱：**500.com**）係**深圳市易訊天空網絡技術有限公司**（簡稱：**易訊天空**）嘅生意；以前主力喺網上賣彩票（以中國體育彩票為主），而家專攻虛擬貨幣業務（尤其是比特幣挖礦）。

檔嘢嘅公司 **500.com Limited** 响2013年11月22號喺紐約交易所上市；响2021年4月20號，改名做**BIT Mining Limited** （中文：**比特礦業**）。

易訊天空喺中共官方嘅2015年「中國互聯網企業100強」排行榜位列 70；亦做品牌設計同網上遊戲生意。

响2017年5月29號，500.com 買嗮新濠國際發展有限公司揸住嘅**新濠環彩有限公司**（英文：**MelcoLot Limited**；現為**樂透互娛有限公司**［英文：**Loto Interactive Limited**］）股份之所有。

案件
--

500.com 涉嫌為咗插旗於日本嘅綜合度假村項目，而去賄賂人哋。䑛嘢嘅有日本國會眾議院議員秋元司、中村裕之、岩屋毅、船橋利實、宮崎政久、下地幹郎同白須賀貴樹，以及 500.com 日本業務顧問紺野昌彥同仲里勝憲，重有 500.com 日本分公司前社長鄭希。新濠博亞娛樂有限公司亦被壇嘢揩到。

參考
--

1. ↑  〈存档副本〉. 原著喺2021年7月23號歸檔. 喺2021年7月23號搵到.
2. ↑
3. ↑  〈存档副本〉. 原著喺2021年7月23號歸檔. 喺2021年7月23號搵到.
4. ↑  〈存档副本〉. 原著喺2021年7月23號歸檔. 喺2021年7月23號搵到.
5. ↑  〈存档副本〉. 原著喺2021年7月23號歸檔. 喺2021年7月23號搵到.
6. ↑  〈存档副本〉. 原著喺2021年7月23號歸檔. 喺2021年7月23號搵到.
7. ↑  〈存档副本〉. 原著喺2021年7月23號歸檔. 喺2021年7月23號搵到.
8. ↑  〈存档副本〉. 原著喺2021年7月24號歸檔. 喺2021年7月23號搵到.
9. ↑
10. ↑
11. ↑
12. ↑
13. ↑
搵緊關於春秋嗰陣時姓姜嘅齊桓公姜小白嘅話，請睇〈**齊桓公**〉。

**齊桓公田午**（前400年—前357年），戰國人，喺齊康公五年出世，田和代齊之後嘅第三位齊國國君，嗰陣叫「陳侯午」（上陳下土），《竹書紀年》叫田侯午，《史記》等後世史料叫田齊桓公，完整諡號係「孝武桓公」、「田齊桓公」，單字謚號係「桓公」，因為同「春秋五霸」之一嘅姜齊桓公小白相同，所以叫「田齊桓公」或者「齊桓公午」。

田齊桓公叫做「田午」，齊太公田和同埋孝大（太）妃個仔，史書話佢「弒其君及孺子喜而為公」，意思就係話佢殺咗大佬田剡而自立。在位嗰陣曾經開過稷下學宮，招攬天下賢士，聚徒講學，喺齊國度教書。曾經試過人才薈萃，彬彬大盛，齊宣王嗰陣規模達到鼎盛。

相傳名醫扁鵲曾經為佢睇症，響起病由輕到重嗰陣，扁鵲連勸咗佢三次，而田午因為諱疾忌醫而唔聽，後來扁鵲再嚟嗰陣，田午已經病入膏肓，無法醫療；扁鵲即刻走路，去到秦國，冇幾耐田午就病發而過身。《韓非子·喻老》有「扁鵲見蔡桓公」嘅故事，因齊桓公午曾遷都上蔡（家下河南上蔡），所以按當時嘅習慣齊國又叫做蔡國（蔡國原本係一個姬氏封國，當時已經滅亡），所以齊桓公又叫蔡桓公。魏惠王遷都大梁（家下河南開封）而又叫梁惠王，韓哀侯滅鄭國後遷都去鄭（家下河南新鄭）而韓國又叫鄭國，呢啲都係同樣嘅例子。

參考
--

### 攷

1. ↑  《陳侯因資鋅銘》話：「隹正六月，癸未，陳侯因資曰，皇考孝武桓公，恭哉，大慕克成。」
2. ↑  童書業《春秋左傳研究》附錄 周代謚法 第385頁。

### 書

* 《韓非子》
**蘇文隆**（英語：**Don So Man-lung**，1968年－），屯門裁判法院主任裁判官，喺2020年6月獲正式委任。 蘇因香港逃犯條例爭議嗰陣時喺咁多單案件判決畀指偏頗，判處刑罰唔相稱，而畀部分香港媒體關注。

簡歷
--

蘇文隆1968年喺香港出生，分別於1991年、1992年及1996年，在香港大學攞到法學士學位、法學專業證書及法學碩士學位。他1992年攞到大律師資格，自1993年起私人執業。
蘇喺2020年6月獲正式委任為粉嶺裁判法院主任裁判官，

至2020年7月4日，多個媒體報道，蘇文隆獲委任負責處理危害國家安全犯罪案件嘅指定法官。

政治審判爭議
------

關於蘇文隆嘅爭議，主要係圍繞自2019年起香港逃犯條例爭議相關案件嘅判決。有網民發起對蘇文隆、水佳麗、吳重儀等多個法官嘅投訴，當中批評佢哋處事偏頗，包括分析證據並未符合毫無合理疑點嘅標準、基於主觀意見作出評論同裁決，同埋判刑時持有預設立場等。至2020年7月15日，司法機構首次證實有三名裁判官遭大量投訴，但冇透露姓名。

### 對元朗恐襲事件施襲者放寬保釋條件

蘇文隆喺2019年10月及12月放寬過涉參與元朗襲擊事件白衣人的保釋條件，備受爭議。

### 2020年1月輕判藏毒警察

蘇文隆曾經喺2020年1月，輕判一名藏有冰毒、偉哥及私煙的休班警，僅判其罰款5,000元同埋接受感化令，而備受爭議。

### 判決社工復興運動成員阻差辦公爭議

於香港逃犯條例爭議期間，社工復興運動成員劉家棟曾經喺一次示威活動中嘗試調停，呼籲警讓人群離開，但反被控阻差辦公，跟住蘇文隆判其罪名成立，重判其坐一年監，更拒絕辯方提出保釋等候上訴的申請。最終高院批准涉案社工保釋等候上訴。其後有網民投訴，指裁判官對案件存有偏頗或先入為主嘅觀點，包括沒有接納被告人嘅證供、判處嘅刑罰不相稱，以及迅速拒絕被告嘅保釋申請等。

### 重判大三罷案被告

2019年11月12日，網民發起「大三罷」，大埔當日早上亦有示威者堵路。至示威人士散去後，31歲的麵包師傅葉耀民在安慈路被警察截停兼搜出背包有木棍、護目鏡、泳鏡、六角匙及防毒面具等而以藏有非法用途工具用作非法用途罪被起訴。在2020年8月25日，蘇在不接受被告指有關工具是用於工作用途的解釋，又以葉身上工具很多為由，相信佢唔只係旁觀者及唔信有關工具用嚟保護自己，而相信葉係長期對抗警察，更以其長時間喺現場旁邊睇住為由，裁定葉有關控罪成立，重判其坐9個月監。之後，葉獲批准以5萬港元保釋外出等候上訴。

### 拒絕譚得志保釋

2020年9月8日，

參考
--

1. 1 2  〈蘇文隆任常任裁判官〉. 原先內容歸檔喺2020-12-03. 喺2020-07-15搵到.
2. 1 2 3 4 5  〈【抗暴之戰】蘇文隆坐正任粉嶺主任裁判官 近期「代表作」重判社工劉家棟囚1年（附升職裁判官爭議案一覽）〉. 原著喺2020-09-01歸檔. 喺2020-07-15搵到.
3. ↑  〈嚴舜儀徐綺薇蘇文隆獲委任主任裁判官〉. 原先內容歸檔喺2020-11-24. 喺2020-07-15搵到.
4. 1 2 3 4  〈【抗暴之戰】司法機構首證三裁判官遭大量投訴 涉裁決偏頗判刑有預設立場〉. 原先內容歸檔喺2020-09-01. 喺2020-07-15搵到.
5. ↑  〈【港版國安法】《星島》引消息5名指定法官包括嚴舜儀蘇文隆徐綺薇　錢禮因外籍身分未獲委任〉. 原先內容歸檔喺2020-11-12. 喺2020-07-15搵到.
6. ↑  〈重判疏散人群社工「阻差辦公」的蘇文隆 傳列國安法法官〉. 原先內容歸檔喺2020-12-05. 喺2020-07-15搵到.
7. ↑  〈【大三罷】藏14吋長木棍6角匙判囚9月 麵包師傅准保釋候上訴〉. 原先內容歸檔喺2020-11-28. 喺2021-05-14搵到.
**蘇惠德**（英文：So Wai Tak, Victor，1972年3月12號—，性別：男），香港裁判法院總裁判官，近年成為國安法指定法官，頒下唔少似乎政治迫害反政府者，以及枉法姑息官員嘅裁決，廣受非議。渠响2021年病危而又快得離奇噉醫返好，引來關於反人道器官移植嘅猜測。

簡歷
--

蘇惠德1996年喺香港大學取得法學士學位，1997年取得法學專業證書並獲大律師資格。1998年起私人執業，2009年被委任為香港裁判法院常任裁判官，2017年獲晉升為主任裁判官。2020年1月3號獲委任為總裁判官。

器官移植爭議
------

2021年10月5號，多間香港傳媒報道蘇惠德正喺瑪麗醫院深切治療部留醫，要靠移植個好嘅心臟來續命。香港長期有大把人排緊隊等做爾種手術，然而屍心捐贈供不應求。2021年12月30號，升旗易得道話收到報料，獨家披露蘇惠德換心成功，已經出院；由於等候時間短得離譜，質疑係靠唔人道嘅方法得到所需器官——政府可能准渠喺輪候名冊上面打尖，或者為此殺人掏心。2022年2月28號，《星島日報》獨家報道，蘇惠德已經放完病假，當日復工。

政治審判爭議
------

蘇惠德喺香港逃犯條例爭議期間審理咗唔少案件，但都有部份聲音批評佢偏幫政府同高官，對抗爭者同被告唔公平有偏見。

### 2019年律政司夫婦僭建風波被指放生同埋鼓勵僭建

律政司司長鄭若驊同埋佢嘅老公潘樂陶，捲入咗名下物業嘅僭建風波，案件去到2019年4月審議。蘇惠德最終判潘樂陶罪成，罰款兩萬。但呢個判決被部分人士質疑放生，其中公共專業聯盟政策黎廣德就話，潘樂陶僭建嘅水池，可以慳番每月約萬元，幾年夾埋就係數十萬，但係蘇惠德只係罰佢兩萬，即係話比外界聽，僭建者只要畀多兩萬多元就有「好大着數」，蘇惠德咁做即係鼓勵僭建。時事評論員黃世澤就話，除咗有人係要擦權貴嘅鞋之外，搵唔到其他法理上嘅理由。

### 突然修改光復屯門公園案被告控罪

2019年9月21號，一個15歲少年喺「9.21光復屯門公園」遊行前，被搜出藏有鐳射筆、疑經改裝嘅長傘同埋行山杖等物品，本來被控「管有適合作非法用途的工具罪」同埋「在公眾地方管有攻擊性武器罪」兩條罪。但蘇喺裁決前提出修改控罪，將針對鐳射筆嘅「管有適合作非法用途的工具罪」，改作「有意圖而管有攻擊性武器」作檢控。

被告嘅律師直指蘇惠德咁做對被告唔公平，認為辯方一直以原本嘅控罪作抗辯，提出反對但係不被接納。少年最終喺蘇惠德自行理解被告動機嘅情況下，被裁定兩項罪名成立，喺同年11月被判入更生中心，而被告之後上訴亦被駁回。案件引起唔少公眾關注，其中本身係律師嘅民主黨立法會議員涂謹申就話，裁決影響巨大，擔心可能引發警方亂咁告人，又話如果因為管有防禦物件，就推斷佢藏有嘅另一件非攻擊性武器，係有意圖用嚟攻擊他人，呢個講法非常危險。

### 審理「民主派初選47人」不人道同濫用司法程序安排

2021年初，政府以國安法名義控告47個有參與民主派初選嘅人，案件去到3月1號開審，由蘇惠德主審。但蘇惠德就被指安排失當，將程序拖慢處理。當副刑事檢控專員都頂唔順要求放飯小休，但蘇惠德仍然堅持，結果導致好多被告身體不適，相繼送院。其中被告之一楊雪盈，仲因為蘇惠德嘅馬拉松式聆訊，搞到低血壓、食唔到嘢，要做腦部掃描。有部分評論批評佢缺乏同理心，故意作弄一眾被告。由於蘇惠德堅持一次過提堂，有被告4日3夜冇沖涼或者換衫，但係蘇惠德亦以唔同嘅理由拒絕。有被告嘅代表律師批評佢刻意進行馬拉松式聆訊，係濫用司法程序。

參考
--

1. ↑  "Telephone Directory of the Government of the HKSAR And Related Organisations - Chief Magistrate's Office". *tel.directory.gov.hk*. 喺2022-01-02搵到.
2. ↑  〈蘇惠德確認負責審國安法案件 今處理首宗涉電單車男案 - RTHK〉. *news.rthk.hk* (臺灣中文). 喺2020-12-03搵到.
3. ↑  〈委任司法人員〉. 《香港特別行政區政府新聞公報》. 2020-01-03. 喺2020-07-03搵到.
4. ↑  〈高勁修獲任命區院首席法官　蘇惠德為總裁判官 (17:06)〉. 《明報》. 2020-01-03. 喺2020-07-03搵到.
5. ↑  〈國安法指定法官蘇惠德「消失」40日 司法機構確認病假：不評論健康狀況 | 獨媒報導〉. 《獨立媒體》. 2021-10-05. 喺2022-01-01搵到.
6. ↑  〈【蘇惠德】消息：法官蘇惠德心臟病留醫瑪麗ICU 本港正有77人等候換心〉. 《UrbanLife 健康新態度》 (中文). 喺2022-01-01搵到.
7. ↑  《（黃標冇廣告）12.30 獨家揭露【蘇惠德打尖換心！】港共政府優先替國安法官蘇惠德換心，是從囚犯身上取得的嗎？@主持：Tony Choi》 (英文), 喺2022-01-01搵到
8. ↑  星島日報. 〈傳去年因心臟病留院放假近5個月 國安法指定法官蘇惠德今復工〉. *std.stheadline.com* (中文). 喺2022-06-18搵到.
9. ↑  〈有違工程師專業 業界促理事會召紀律聆訊〉. 《東方日報》 (香港中文). 喺2020-12-03搵到.
10. ↑  黃世澤, Martinoei (2019-11-07). 〈鐳射筆 案由乜嘢狗官判〉. 《MO's notebook 4G 黃世澤 的筆記簿》 (臺灣中文). 喺2020-12-03搵到.
11. 1 2  〈眾新聞 | 藏鐳射筆15歲少年罪成 官改控罪為「有意圖而管有攻擊性武器」 議員憂引發濫告〉. 《眾新聞》 (中文). 原著喺2021-06-29歸檔. 喺2020-12-03搵到.
12. ↑  朱棨新 (2020-05-20). 〈逃犯條例｜少年不滿帶鐳射筆遊行被裁有罪 官指推斷穩妥駁回上訴〉. 《香港01》 (香港中文). 喺2020-12-03搵到.
13. ↑  〈【47 人案】楊雪盈馬拉松式聆訊後暈倒送院 低血壓、無法進食、要做腦部掃描 | 立場報道 | 立場新聞〉. 《立場新聞 Stand News》 (英文). 原著喺2021-03-03歸檔. 喺2021-03-03搵到.
14. ↑  〈程序安排失當、不知所謂的總裁判官蘇惠德 | 讀者來論〉. 《眾新聞》 (中文). 原著喺2021-04-16歸檔. 喺2021-03-02搵到.
15. ↑  〈【初選47人案】馬拉松式提訊 三度因未準備好休庭 庭上屢傳談笑聲 | 獨媒報導〉. 《香港獨立媒體網》. 喺2021-03-02搵到.
16. ↑  〈【初選47人案】直踩至翌日凌晨 楊雪盈疑不適暈倒 官押後至今早11時半 | 獨媒報導〉. 《香港獨立媒體網》. 喺2021-03-02搵到.
17. ↑  〈47民主派提堂︱一直羈押4日3夜沒洗澡沒更換內衣褲 法官拒協助：可以就當然盡量就啦 ｜ 蘋果日報〉. 《Apple Daily 蘋果日報》 (香港中文). 原著喺2021-03-03歸檔. 喺2021-03-03搵到.
18. ↑  〈47民主派提堂︱大律師批評律政司濫用司法程序 法庭選擇馬拉松式聆訊「唔人道」 ｜ 蘋果日報〉. 《Apple Daily 蘋果日報》 (香港中文). 原著喺2021-03-02歸檔. 喺2021-03-03搵到.
《**香港雜記**》，係首本用唐字寫嘅香港專書，由陳鏸勳所著。本書出版時，係大清末葉。光緒二十年，卽係甲午年，一八九四年，香港中華印務總局印仿聚珍板。內容講及香港當時概況，以及開港史。書分十二章，分別係地理形勢、開港來歴、國家政治、稅餉度支、中西船務、中西商務、中西醫所、民藉練兵、街道樓房、水道暗渠、華英書塾同埋港則瑣言。作者引用英人沙拔日記，亦有自己實地考察，同引用香港政府統計。

寫書之時，香港只包括香港島、九龍半島同昂船洲。而新界，包括新九龍部份，係由廣東省廣州府下，新安縣九龍司所轄。

出版時，安撫華民政務司搵過陳鏸勳傾過，要執過幾個字眼，如唔可以用江寧條約所禁嘅夷字，英皇后要更正做英皇帝，同埋中廷抬頭，英廷都要抬頭。本書並未改字，但另印更正明示。可見本書係香港出版。

狀況
--

該仿聚珍板，現存於香港大學。書中稱附十五圖，之不過，香港大學嗰本從缺。圖書館亦有流傳影印本。

中國廣東暨南大學出版社，出有《嶺南叢書》，當中有《香港雜記》。出版時爲一九九六年，用簡化字重排，叫《香港雜記（外二種）》。排版時，文亦由直書改成橫書。文由莫世祥校注，有改字，亦有斷句，兼加標點。書中亦附有九龍寨城文案同節錄時人有關香港嘅遊記。

出面網頁
----

* 〈香港歷史〉.
* 〈香港雜記全文〉.
**郭璞**（276年—324年），字**景純**，晉何東郡聞喜縣（依家嘅山西省）人，係西晉建平太守郭瑗個仔。係東晉時期學者，又係文學家同埋訓詁學家（類似而家所謂嘅國學，即係研究傳統文化嘅嘢），亦都係方術大師（可以理解為西方嘅鍊金術，不過東方嘅方術主要目的係成仙）同《遊仙詩》嘅祖師爺。

生平
--

佢經歷過永嘉之亂，東晉西晉兩代嘅分界，於是乎南遷至江南。戰亂之世，亦做過宣城同丹陽嘅參軍。

晉元帝時期，升職做著作佐郎（官名，作用係協助史官寫國史）、尚書郎（亦係官名，負責處理政務），之後又做咗將軍王敦嘅參軍（打仗出謀獻策果類，仲包埋同老闆傾心事）。

郭璞為人相當好酒好色，有時會好過份，過份到佢朋友桓彝鑊鑊搵親佢，都係見到佢同個女人喺度玩。佢朋友干寶仲勸過佢「此伐性之斧也」（白話解釋：咁會搞死你㗎），但係郭璞唔在意咁講「吾所受有分。恆恐用之不盡。豈酒色之能害。」（白話解釋：唔嫖唔知身體好，唔賭唔知時運高，我仲驚自己做得唔夠過份，點會咁易俾–酒色搞死）。

郭璞曾經同桓彝講過，千祈唔可以喺佢去緊廁所嗰陣推開佢度廁所門，如果唔係就「客主有殃」（白話解釋：大家一鑊熟呀）。點不知有次桓彝飲醉咗，真係走咗去郭璞屋企開咗度廁所門，仲見到郭璞「裸身被髮，銜刀設醊」（白話解釋：無著衫又無梳頭，用把口膽住把刀仔，準備作法，仲記唔記得佢係方術大師呀），郭璞一見到桓彝就大驚咁講「此天命，不可逃也！」（白話解釋：呢個真係天命，走唔切喇！）

後來到咗324年，王敦駐守荊州，仲打算謀反，謀反前叫咗郭璞嚟卜左支卦，卦象為不吉，王敦嬲到殺咗郭璞。王敦喺兩個月謀反失敗，怨憤而死（即係谷死）。幾年後晉明帝幫郭璞喺南京玄武湖畔起咗個叫「郭公墩」嘅衣冠塚（無條屍，得套衫褲）畀佢。

學術成就
----

後世視為佢為學者。精通文學，作好多詩文。精通詁訓，為好多古書寫過注（解釋原文），例如「周易」、「山海經」、「穆天子傳」、「方言」、「楚辭」、「爾雅」都寫過。

其中嘅表表者，就係佢用咗18年時間去研究同註解「爾雅」呢本書，以佢當時流通嘅方言同名，去解釋番古老嘅動植物名，仲幫佢哋注音同畫圖，令呢本由佢所注嘅「爾雅」成為歷朝歷代研究草本嘅重要參考書。而且由郭璞開創嘅動、植物圖示分類法，亦都俾唐朝之後所有大型草本著作所沿用。

佢除咗易學方面有卓越成就，仲識好多道教方面嘅術數學理論（晉朝嚟講應該係建基於漢朝董仲舒嘅陰陽五行學說），仲係兩晉時期好出名嘅方術師，曉卜筮同好多奇術。

相傳寫咗本葬書，係風水堪輿方面嘅名著，風水師視佢為祖師爺。王禕「青岩叢錄」有講「擇地以葬，其術本於晉郭璞」（選棺材地嘅方法係起源自晉朝嘅郭璞）。

後代
--

郭璞有個仔，個名叫郭驁，封為臨賀太守。
**白俄羅斯迫降客機事件**係指2021年5月23號，一架賴恩航空由雅典飛去維爾紐斯嘅客機飛過白羅斯上空嘅時候，俾白俄羅斯軍機強迫降落明斯克機場，並且捉走咗機上面兩個反對白俄羅斯政府嘅人。

賴恩航空總裁同埋歐盟政界都叫呢次事件做「國營劫機」。事發之後，歐洲好多國家都要求由本國出發嘅航班唔好路過白俄羅斯上空，而且唔准白俄羅斯國營航空公司嘅航機飛過自己嘅領空。事件亦令白俄羅斯同歐盟國家嘅關係迅速惡化，當中立陶宛同拉脫維亞仲踢走晒所有白俄羅斯外交人員。

航機
--

涉事客機係一架波音737-800，2017年投入服務，一直屬於賴恩航空。飛機嘅註冊編號喺2019年由愛爾蘭 EI-FZX 改做波蘭 SP-RSM。

事發當日，飛機飛嘅航線係 FR4978，朝早大約10點半喺希臘嘅首都雅典起飛，機上面有6個機組人員同126個乘客，原定下晝1點抵達立陶宛嘅首都維爾紐斯。

迫降
--

喺飛機經過白俄羅斯空域，飛到維爾紐斯以南45海里、明斯克以西90海里嘅時候，白俄羅斯航空管制話俾機長知，佢架機上面有「安全威脅」，指示飛機緊急降落明斯克機場，並且派咗架米格-29軍機「護航」。

飛機降落咗之後，白俄羅斯部隊搜查飛機上面所有人嘅行李。賴恩航空同埋白俄羅斯政府發言人都話搜唔出任何武器。大概七個鐘之後，飛機被放行，但係有至少一個白俄羅斯籍人士同埋四個俄羅斯籍人士（有啲報道話仲有一個希臘籍人士）冇跟架機繼續飛去維爾紐斯。

### 拉咗個記者

機上有兩個乘客俾白俄羅斯部隊捉咗落機，係一個白俄羅斯籍男記者同埋佢個俄羅斯籍女伴。個記者叫做羅文·帕塔些域治（白俄羅斯文：Раман Дзмітрыевіч Пратасевіч），事發嗰陣廿七歲，營運白俄羅斯親反對派網媒 Nexta，自從2020年白俄羅斯總統選舉以嚟流亡立陶宛。佢個女伴叫蘇菲亞·沙皮加（Sofia Sapega），俄羅斯籍，事發嗰陣係維爾紐斯歐洲人文大學（European Humanities University）嘅學生。

參考
--

1. ↑  Kaminski-Morrow, David. "Political leaders outraged as Belarus 'forces' Ryanair 737 diversion to Minsk". Flight Global. 原先內容歸檔喺23 May 2021. 喺23 May 2021搵到.
2. ↑  "SP-RSM Boeing 737-8AS - 44791, operated by Ryanair Sun". Jetphotos. 原先內容歸檔喺24 May 2021. 喺24 May 2021搵到.
3. ↑  Flightradar24. "Live Flight Tracker - Real-Time Flight Tracker Map". *Flightradar24* (英文). 喺2021-05-28搵到.
4. ↑  Hradecky, Simon (2021-05-23). "Incident: Ryanair Sun B738 near Minsk on May 23rd 2021, Greece calls diversion states hijack". The Aviation Herald. 原先內容歸檔喺2021-05-24. 喺2021-05-24搵到.
5. ↑  Welle (www.dw.com), Deutsche. "Belarus diverts Ryanair plane to arrest activist journalist | DW | 23.05.2021". *DW.COM* (英國英文). 喺2021-05-28搵到.
《**點指兵兵**》係香港喺1979年新浪潮電影時期嘅一部電影，由章國明導演，陳欣健策劃，王鍾、金興賢、張國強同劉詩棣領銜主演。當年上映時票房收入超過400萬港元。

主題曲《點指兵兵》由泰迪羅賓唱。

故事簡介
----

沙展陳立基（王鍾 飾）行事火爆，雖然屢破大案，但係得唔到上司周幫辦（金興賢 飾）嘅認同，不過無損兩個人嘅感情，周幫辦更同立基個仔牛仔（張家偉 飾）感情融洽。新人阿榮（張國強 飾）被編入同立基同隊，見到一班同僚相處愉快，辦事認真，決心努力學習。阿標因為視力問題考唔到警察，懷恨在心。轉為跟大哥康同阿倫聯手行劫，阿標因為怒氣將警察擊斃。立基同阿榮聯手調查，搵到線索，警方立即大舉進攻，雖然阿標走甩咗，但仍然能夠破案。周幫辦受到讚揚，但擔心阿標。牛仔俾阿標拐帶走。立基情急之下獨自到石灘救個仔，卻俾阿標槍殺。周幫辦、阿榮一班人神情憂傷，警方大為緊張。阿標跟蹤到周幫辦女友嘅商店，將周幫辦槍傷。阿榮想幫都唔到，反而俾阿標追殺。逃到大廈裏面，阿榮驚覺無路可逃，鼓起勇氣向阿標襲擊，幸運中用壘球棒將阿標擊殺。牛仔得到周幫辦照顧，阿榮本來對工作冇乜興趣，但俾周幫辦所勸繼續留任。

參考
--

1. ↑  〈《點指兵兵》全版廣告〉 (繁體中文). 快報. 1979-11-13. p. 5.
2. ↑  〈《點指兵兵》夢幻組合 泰迪羅賓章國明夢想奧斯卡〉. Yahoo 新聞香港. 2013-10-28.

出面網頁
----

* 《點指兵兵》喺香港影庫嘅資料
* 《點指兵兵》喺豆瓣嘅資料（大陸簡體）
* 《點指兵兵》喺互聯網電影資料庫嘅資料（英文）
| 睇書 |
| --- |
| 
學習睇書 |
| * 學習閱讀（英文：Learning to read）
 |
| 
認知過程 |
| * 閱讀理解
* 語音意識
* 發聲
* 單詞識別
 |
| 
睇書指引 |
| * 解析拼音
* 基礎閱讀器
* 導讀
* 獨立閱讀
* 文學
* 拼音
* 互惠教學
* 結構詞
* 合成語
 |
| 
睇書快慢 |
| * 流暢度
* 慢讀
* 速讀
 |
| 
可讀度 |
| * 可讀度
* 可讀度測試（英文：Readability test）
 |
| 
有啦掕嘅病 |
| * 閱讀障礙
* 多動症
* 特殊閱讀（英文：Reading for special needs）
 |
| 語言 |
| * 字母
* 盲文
* Dolch詞表（英文：Dolch word list）
* 字素
* 語言
* 形態素
* 正字法
* 音素
* 視線詞（英文：sight word）
* 詞彙
* 寫作
* 寫作系統
 |
| 
文學 |
| * 兒童文學
* 精讀
* 遠距離睇書
* 識字
* 文學
 |
| 睇 • 論 • 改 • 歷 |

讀凸字；上面刻住⠏⠗⠑⠍⠊⠑⠗，即係法文*premier*，係第一咁解。
「凸字」跳轉嚟呢度。要睇第啲意思，請去【**凸字 (搞清楚)**】。

**凸字**，又叫做**點字**，係一種畀盲人用嘅字，等佢哋可以靠摸凸字讀書。凸字英文叫 braille，係法國人布雷爾 (Louis Braille) 響1829年發明。

凸字主要係同拉丁字母編碼，不過，唔同地方會因應各自語言特性而另行同凸字編碼。例如有英語點字、法語點字、日語點字等等。

由於中文字比較複雜，平時用開中文嘅地區都唔會直接將中文字化做點字，而係會選擇將每個字都用拼音拼出嚟，例如粵語有粵語點字（香港澳門等等地方通用）；官話有現行盲文（中國大陸地區通用）、國語盲文（台灣通用）等等。世界上其他用漢字嘅地區有人曾經發明出漢點字用嚟表達日文入面嘅漢字，但係都仲未曾能夠普及到。

歷史
--

布雷爾細個已經係盲嘅。拿破崙想有一套可以夜晚可以讀嘅字，畀軍人唔使出聲唔使光都可以讀得到。所以佢叫巴比 (Charles Barbier) 做一套，用十二個點編字，不過呢套嘢畀一般軍人就太難學，軍方唔受佢呢一套。咁1821年巴比就去到法國巴黎嘅國立盲人學院，就響呢度遇到布雷爾。布雷爾發覺十二點太難用，讀一個字唔可以唔郁手指，咁樣，手指唔可以郁好快咁讀晒成句。布雷爾將個碼改寫，變做六點，咁讀嘅速度會快好多。

格式
--

凸字固名思義就係響紙或其他平面上面凸出嚟嘅字，而點字就道出咗佢係用點來編字。

目前為止大多數流行嘅凸字方案都係好似布雷爾原本個方案咁樣有六點，排成長方形，每個方形代表代表一個字母或者符號。六點左右各三，排成兩棟，即係咁樣：

|  |
| --- |
| ㊀ ㊃ |
| ㊁ ㊄ |
| ㊂ ㊅ |
|

每一點位都有個數字名，左邊嗰棟，由上至下，叫一二三。右邊嗰棟，上至下，叫四五六。要形容一格凸字，就會用凸起嗰啲點嘅數字嚟到描述嗰一格，例如拉丁字母M字嘅點字會係第一三四點凸起咗，嗰架點字就會叫做一、三、四(1-3-4)。

因為六點只能夠表達2嘅6次方，即係64種唔同文字，後尾有啲人想用凸字嚟表達其他更加多符號嘅嘢，例如話音樂樂譜、電腦編碼美國信息交換碼（ASCII）嘅所有符號、漢字之類，發現六點唔夠用，所以就加多兩點響下面，變做八點：

|  |
| --- |
| ㊀ ㊃ |
| ㊁ ㊄ |
| ㊂ ㊅ |
| ㊆ ㊇ |
|

通常最低嗰兩點，左邊叫七，右邊叫八。有啲方案用呢七八點嚟分開拉丁字母大細楷同埋數字，但係冇普及到。

字母同數字
-----

* A、1A、1
* B、2B、2
* C、3C、3
* D、4D、4
* E、5E、5
* F、6F、6
* G、7G、7
* H、8H、8
* I、9I、9
* J、0J、0
* KK
* LL
* MM
* NN
* OO
* PP
* QQ
* RR
* SS
* TT
* UU
* VV
* WW
* XX
* YY
* ZZ
**滂母**（粵拼：pong1 mou5；中古漢語拼音：**ph**ang）係中古漢語聲母，屬脣音嘅幫組，係次清聲母。呢個聲母接韻母時，無開合口之分，同四個等都可以接。

其例字如下（中古漢語拼音採用古韻羅馬字）：

|  |  |
| --- | --- |
| 一等 | 坡phua、普phox、配phuaih、粕phak |
| 二等 | 攀phran、盼phrenh、魄phrak |
| 三等 | 豐phiung、斐phyoix、肺phyad、拂phyot、丕phii、品phimx、聘phjengh、匹phjit |
| 四等 | 批phe、片phenh、霹phek |

擬音
--

因爲大多數嘅漢語族語言、域外方音、對音中，滂母大多發[pʰ]，所以學界一致同意將佢擬音爲[pʰ]。

各學者擬音| 聲母 | 古韻羅馬字 | 高本漢 | 李方桂 | 陸志韋 | 王力 | 周法高 | 李榮 | 邵榮芬 | 蒲立本 | 董同龢 | 鄭張尚芳 | 潘悟雲 | 《廣韻》字數 |
| --- | --- | --- | --- | --- | --- | --- | --- | --- | --- | --- | --- | --- | --- |
| 滂 | ph | pʰ | pʰ | pʰ(pʷʰ) | pʰ | pʰ | pʰ | pʰ | pʰ | pʰ | pʰ | pʰ | 654 |

註：過往學界曾用逆撇號「ʻ」代表送氣音，後來國際語音學學會已規範用「ʰ」作爲清音送氣符號，上表亦依規範統一。

上古來源
----

大部分學者都認爲滂母字來自上古漢語嘅[p]輔音，呢個音喺上古音到中古音嘅演變好穩定。

分類
--

| 唐守溫三十字母 | 宋三十六字母 | 陳澧 | 曾運乾 | 白滌洲 | 李榮 | 周法高 |
| --- | --- | --- | --- | --- | --- | --- |
| 芳 | 滂、敷 | 滂、敷 | 普、芳 | 普、芳 | 滂 | 滂 |

反切上字
----

《廣韻》度，屬滂母嘅反切上字有13個。

* 重唇：滂普匹譬披丕
* 輕唇：敷孚妃撫芳峰拂

演變
--

喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中滂母嘅重脣音仍稱滂母，而輕脣音稱敷母（fu1 mou5；中古漢語拼音：phyo）。

### 喺粵語嘅演變

早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語就係繼承自三十六字母階段嘅發音。

重脣音中，到現代粵語繼續係古音形態，對應嘅粵拼係p [pʰ]，對聲調嘅影響係：滂母字派入聲調中嘅陰聲調。

輕脣音中，佢喺三十六字母屬敷母，演化到現代粵音係f [f]，對聲調嘅影響係：敷母字派入聲調中嘅陰聲調。

切韻嘅滂母變敷母有條演化式：ph+i, y+a, o, u = pf。i, y即係三等介音（唔分開合口），佢嘅韻腹一旦係a, o, u，佢嘅聲母就會轉爲pf。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 破 | 普 | 潘 | 篇 | 芳 | 匹 | 片 | 拂 | 攀 | 扑 |
| phuah | phox | phuan | phjen | phyang | phjit | phenh | phyot | phran | phuk |
| po3 | pou2 | pun1 | pin1 | fong1 | pat1 | pin3 | fat1 | paan1 | pok3 |

調返轉頭，現代粵語中嘅p聲母來源自中古音嘅滂、並二母，f聲母來源自中古音嘅幫、滂、並、溪、曉五母。

### 喺吳語嘅演變

切韻嘅滂母喺吳語嘅演變同粵語一樣，重脣滂母繼續係古音狀態，輕脣敷母變爲f，滂母對應嘅係吳拼係ph [pʰ]，敷母對應嘅吳拼係f [f]。

### 喺普通話嘅演變

切韻嘅滂母喺普通話嘅演變同粵語一樣，重脣滂母繼續係古音狀態，輕脣敷母變爲f，滂母對應嘅普拼係p [pʰ]，敷母對應嘅普拼係f [f]。

### 喺日文嘅演變

喺日文，無論吳音定漢音，滂母字唔分輕重脣，一律變は行（[h]／[ɸ]），但促音化後轉爲重脣音ぱ行（[p]）。

### 喺韓文嘅演變

喺韓文，佢嘅聲母冇輕脣化，切韻嘅滂母一律繼續係重脣音，但喺送氣方面，有啲係ㅂ（[p]），有啲係ㅍ（[pʰ]），冇乜規律。如普讀보（bo），浦讀포（po）。

### 喺越南文嘅演變

喺越南文，無論輕重脣，絕大部分滂母都變成脣齒音ph（[f]）。只有重紐四等字轉th（[tʰ]），如匹（中古漢語phjit）讀thất。

睇埋
--

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**香港警察學院**（英文：**H**ong **K**ong **P**olice **C**ollege，縮寫：HKPC）前身為警察訓練學校（英文：**P**olice **T**raining **S**chool，縮寫：PTS），喺1948年成立，隸屬於香港警務處人事及訓練處，係香港警務處嘅主要訓練培育機構，負責絕大部份有關訓練同進修嘅事宜（但唔包括內部保安、高度專門嘅特別訓練，呢啲會由其他部門或者學校負責），以警察學院同大學混合嘅模式運作，係香港紀律部隊中唯一被授予專上教育嘅學院。除咗香港警察之外，學院亦為其他香港紀律部隊、香港政府部門、海外執法機關同埋國際刑警組織提供訓練課程。

爭議
--

### 2021年國安教育日小學生玩具槍風波

喺2021年國安教育日，香港警察學院開放咗一啲場地俾公眾參觀，其中喺模擬港鐵車廂嘅場地入面，有小學生被影到用玩具槍指住其他同學，事件引起公眾嘩然，有媒體形容當時嘅情況就好似重演831事件咁樣。

泛民主派方面，資深傳媒人區家麟形容事件係震撼教育，八仙嶺大火倖存者張潤衡亦批評事件離譜，提及喺氣槍射擊訓練入面，學員會被教導接觸槍枝之前，就算係玩具槍都唔可以用來指住人，就算小學生無心，但在旁嘅警察亦應該阻止。但警察並無咁做，質疑警察係無知定係殺戮成性。

參考
--

1. ↑  警察學院副院長獲邀為 國際刑警警察培訓專家 《警聲》第959期
2. ↑  〈給香港人的國安震撼教育 | 區家麟〉. 《眾新聞》 (中文). 原著喺2021-04-20歸檔. 喺2021-04-20搵到.
3. ↑  〈談國家安全，香港早就不安全了！ | 張潤衡〉. 《眾新聞》 (中文). 原著喺2021-04-20歸檔. 喺2021-04-20搵到.
**Bedford JJL**係一款由Bedford Vehicles生產嘅單層巴士，1978年面世，喺嗰時嚟講屬中型巴士規格。

JJL本身唔係由Bedford開展嘅設計，1970年代初，Marshall開始發展一款新嘅中型巴士，名為**Marshall Camuter**，並且整咗一架嚟做測試。架車係一體化設計，Perkins 4.236四汽缸柴油引擎同埋Allison AT540自動波打橫擺喺車尾，經過Morse Hy-Vo鏈條同埋螺旋斜齒輪轉向去行尾軸，車上用咗唔少利蘭Terrier貨車用開嘅組件。

Bedford喺1975年接收咗Marshall Camuter嘅設計，並加入Bedford嘅設計完素。1976年，Bedford喺倫敦嘅商用車展公佈呢款型號JJL嘅巴士，同時展出一個JJL嘅實物模型。架車改用Bedford 330柴油引擎，容量330立方吋（5.4升），全長大概7.5米，連企位可以載到卅幾人。

1978年，Bedford JJL嘅真車卒之亮相，同年喺伯明翰嘅國際車展展出。1978至1979年間，Bedford總共出咗4架JJL樣辦車。不過喺JJL推出嗰時，英國市場對中型巴士冇乜需求，Bedford冇幾耐之後就放棄咗JJL嘅投產計劃。

1985年，Bedford有打算推出返JJL，但最後冇咗件事。一年後，Bedford業務俾母公司通用汽車放棄。

參考
--

1. ↑  Camuter - an integral midi from Marshall，*Commercial Motor*，1974年8月23號
2. ↑  Bedford midi revival?，*Commercial Motor*，1985年9月14號

* Furness, Nigel R B (2016). *Bedford Buses and Coaches*. Crowood Press. ISBN 1785002082. `{{cite book}}`: Cite has empty unknown parameter: `|coauthors=` (help)

|  |  |
| --- | --- |
|  | 維基同享有多媒體嘅嘢：**Bedford JJL** |
呢篇文講廣州市地區之前嗌過「萬福路」嘅馬路。搵緊而家重嗌緊「萬福路」嘅馬路嘅話，請睇〈**萬福路 (廣州)**〉。
搞清楚 呢篇嘢講嘅係越秀區嘅泰康路。
* 想搵花都區嘅泰康路，請睇「**泰康路 (廣州花都)**」。
* 想搵其他城市嘅泰康路，請睇「**泰康路**」。

**泰康路**（粵拼：taai3 hong1 lou6）係中國廣東省廣州市入面嘅一條馬路，喺越秀區入面，西邊喺一德路同廣州起義路嘅交界附近嘅海珠廣場嗰邊開始，一直向東去到北京路嗰邊。

概要
--

全長454米，闊16米，雙向3車道。

名
-

其實喺1920年拆咗城墻之後起馬路嗰陣，最先唔係嗌「泰康路」，而係嗌「萬福路」。不過到咗20世紀30年代初，楊永泰嚟咗廣州做咗領導，佢諗住將自己嘅名用嚟做路名嚟紀念。不過嗰時改路名嘅規定係一定要死咗嘅歷史人物先至做得。而楊永泰就諗咗好耐，結果諗咗條噉嘅嘺出嚟。就將佢嘅名拆開咗嚟做兩條馬路，嗰時其中一條嗌「漢民路」嘅馬路就俾佢改咗嗌「永漢路」，而萬福路嘅最西邊一橛仔就改咗名嗌「泰康路」，結果咁啱就將「永泰」呢兩個字用嗮喺呢兩條馬路入面而搞掂咗佢等到頸到長埋嘅嘢。雖然話永漢路喺文革期間唔好彩，改咗嗌北京路嘅名重一直用到而家，但係「泰康路」呢條路名冇受到影響，重一直用到而家。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 一德路、**廣州起義路**、**海珠橋**
* 僑光東路
* 迴龍路
* **北京路**、萬福路

特色
--

呢條馬路之前係賣山貨同竹器嘅一條街。而家有好多裝飾材料同精品都喺呢度搞批發，而馬路嘅北邊重保留咗好多騎樓響度。

註
-

1. 1 2  實際呢條馬路喺而家嚟講係北京路，因為1966年嘅文革時期受到破四舊思想影響先至改咗而家嗌「北京路」嘅名。
**郭田葰**（英文：**Marcus Kwok Tin Chun**，1981年7月17號—）係香港自由身藝人，澳洲華人，以前係急症室醫生。

生平
--

郭田葰阿爸係印尼唐人，有荷蘭同印尼血統，阿媽係唐人，有一位家姐，8歲咸家移民印尼。

郭田葰1997年喺澳洲墨爾本讀高中，1999年考入墨爾本蒙納士大學醫科，2005年正式成為醫生。郭田葰因為鍾意刺激，又試過有一位老教授讚佢喺關鍵時刻保持到冷靜，所以郭田葰揀咗成為一名急症室醫生，喺墨爾本博士山醫院（英文：Box Hill Hospital）同馬龍達醫院做嘢。

郭田葰有興趣演藝工作，喺澳洲讀大學時已經週不時參加唱歌比賽，亦攞過獎。佢試過喺澳洲墨爾本3ZZZ（英文：3ZZZ）同3CW（英文：3CW）中文廣播電台每星期主持一個兩個鐘頭節目，內容包括天氣、時事、娛樂新聞同醫學常識。2008年亦做過墨爾本華裔小姐競選司儀。

郭田葰喺澳洲居留多年之後，至2009年9月攞到澳洲國籍。

2009年，郭田葰屋企人要求佢返香港生活，所以佢回流香港發展。同年參加無綫電視香港先生選舉，成為無綫電視旗下藝員。參選時畀傳媒叫做「翻版陳司翰」。

郭田葰因為做過醫生，成日喺電視劇入面飾演醫生，被稱為「醫生專用戶」。

2022年，郭田葰離開無綫電視，恢復自由身。

演出
--

 呢個表唔完整，歡迎**加料**。
### 電視節目（香港開電視 / HOY TV）

* 2023年：《健康關注組》主持

出面網頁
----

* Marcus Kwok 郭田葰喺Facebook嘅專頁
* 郭田葰嘅新浪微博（需要註冊）
* 〈11號- 郭田葰- 2009香港先生競選- tvb.com〉.
* YouTube上面嘅香港先生2009首晤傳媒
* 郭田葰喺香港影庫嘅資料（繁體中文 - 香港）
局徽
紋章
**市政局**（粵拼：si5 zing3 guk6\*2，英文：**Urban Council**）係香港舊時一個法定機構，負責香港島同九龍嘅市政服務，包括食物衛生、環境衛生、康樂、文娛等等。

市政局前身係1883年成立嘅**潔淨局**（**Sanitary Board**），1936年改組做市政局，1997年主權移交後改做**臨時市政局**，1999年底，時任特首董建華以推行「市政服務改革」做理由，將市政局解散，工作大致由食物環境衞生署同康樂及文化事務署接手。

議席
--

### 市政局主席

市政局主席一職長期都由市政總署署長兼任，直到1973年市政局改革，取消官守議員，主席一職就改做議員互選產生。

| 年份 | 主席 |
| --- | --- |
| 1973－1981 | 沙利士 |
| 1981－1986 | 張有興 |
| 1986－1991 | 霍士傑 |
| 1991－1999 | 梁定邦 |

### 議席變化

二戰後| 年份 | 民選 | 官守 | 非官守 | 總數 |
| --- | --- | --- | --- | --- |
| 1953年 | 4 | 6 | 6 | **16** |
| 1956年 | 8 | 6 | 8 | **22** |
| 1965年 | 10 | 6 | 10 | **26** |
| 1973年 | 12 |  | 12 | **24** |

改制後| 年份 | 民選 | 區議會代表 | 委任 | 總數 |
| --- | --- | --- | --- | --- |
| 1983年 | 15 |  | 15 | **30** |
| 1986年 | 15 |  | 15 | **30** |
| 1989年 | 15 | 10 | 15 | **40** |
| 1991年 | 15 | 10 | 15 | **40** |
| 1995年 | 32 | 9 |  | **41** |

睇埋
--

* 區域市政局
**香港郵政**（粵拼：hoeng1 gong2 jau4 zing3；英文：**Hongkong Post**）始業於1841年，隸屬香港政府，世稱**郵政署**（**Post Office**），自1877年起隨英國海外屬土入席萬國郵政聯盟。

沿革
--

1841年香港郵戳
1841年香港開埠，其時書信往來港九諸多不便，洋行大班三催四請港府發展郵政後，卒之嚮同年8月28號成立驛務總署，隸屬英國皇家郵政，而第一間「書信舘」則於11月12號嚮政府山落成。當陣時香港郵務百廢待興，來港信函多到摩打手都唔做得切。此外書信舘冇印郵票不突止，居然冇郵差派信。逢親有郵輪抵港，事必見到無數市民蜂擁前往輪候，實行「逼爆書信舘」。1846年，書信舘遷往顛地洋行茶葉交易所舊樓，庫務署及高等法院亦位於同一蠆大廈。

1860年5月1號，驛務總署改名郵政總局，英國政府將香港郵政事務移交香港政府郵政總局總辦主理，至此香港郵政依然係「只此一家、別無分號」。

香港主權移交後，香港郵政係屬於經濟發展及勞工局，嚮2007年7月1號決策局重組後，劃入新成立嘅商務及經濟發展局。

### 郵票

### 郵筒

郵務
--

郵政署於1995年開始轉型為以「營運基金模式」運作，財政自主，比較商業化噉經營郵政業務，郵政署嘅收入係來自賣特殊郵票、郵遞/傳統郵遞、特快專遞及同埋繳費服務（如政府部門及公共事業）等。郵政署亦為香港人提供辦理電子證書服務。

註
-

1. ↑  當其時政府山位於花園道以西雪廠街以東及上亞厘畢道與皇后大道中之間，中環花園道聖約翰大教堂右手便。
2. ↑  當其時顛地洋行茶葉交易所位於皇后大道中同畢打街交界，即家陣華人行。
一幅1947年出版嘅中國地圖，用咗郵政式拼音。
1945年嘅香港、廣州及澳門地圖。可以睇到珠三角嘅地方，除咗有啲用傳統拼法之外，多數都係用粵音郵政式來拼寫，譬如順德係「Shuntak」，中山係「Chungshan」。但如今呢種符合粵語發音嘅拼法淨係得港澳同海外保留使用。
由廣東省銀行發行嘅銀紙，汕頭標註為「Swatow」，就係以潮州話發音。
**郵政式拼音**係一套中文拉丁化嘅方案，專門用喺中國地名。始於晚清，1906年春喺上海舉行嘅帝國郵電聯席會議通過使用呢套方案。呢個方案統一並規範咗中國地名嘅拉丁字母轉寫方法。帝國郵電聯席會議決定，基本上以翟理斯編寫嘅《華英字典》（1892年上海初版）入邊嘅拉丁字母拼寫法為依據。（而《華英字典》所用嘅拼寫方法實際上係威妥瑪拼音。）為咗方便𢬿來打電報，會議決定唔採用任何附加符號（譬如送氣符號）。

郵政式拼音以威妥瑪拼音為根據，不過同時採用已經普及嘅地名拼法。廣東、廣西、福建等地方嘅地名，一律按當地語言或古音來拼寫。翟理斯《華英字典》，本身附有各個漢字嘅廣東、客家、福州、溫州、寧波等9個地區自己獨有嘅發音拼法。而1906年帝國郵電聯席會議統一地名拼法以前，有啲地名已經有拉丁字母嘅習慣拼法，呢部分地名保留不變，譬如Canton（廣州）、Foochow（福州）、Amoy（廈門）等。

粵式嘅郵政式拼音同香港政府粵語拼音大致一樣，所以廣州喺1949年以前嘅地圖英文拼法同今日香港官方仲用緊嘅拼法幾乎一模一樣（睇下廣州地名）。

1912年中華民國成立之後繼續使用郵政式拼音，因此呢套方案係20世紀頭半個世紀西方國家拼寫中國地名最常用嘅系統。

1958年，中華人民共和國通過漢語拼音方案。不過國際上依然通行郵政式拼音作為中國大陸地名嘅音譯標準，一路去到1977年聯合國正式改用漢語拼音為止。之不過，有啲郵政式拼音仲係有用，譬如中國歷史比較耐嘅機場嘅IATA代碼係以郵政式拼音為基礎，好似廣州白雲國際機場嘅IATA代碼係CAN，因為廣州譯做Canton。

參考
--

1. ↑  丁大琴，丁立福 (2011). 〈解密"常凯申"误译事件与汉字注音发展史〉. 《淮南师范学院学报》. **13** (2): 49–52. `{{cite journal}}`: Cite has empty unknown parameter: `|month=` (help)

* *China postal album: showing the postal establishments and postal routes in each province.* 2d ed. Peking: Directorate General of Posts, 1919.
* Harris, Lane. "A 'Lasting Boon to All': A Note on the Postal Romanization of Place Names, 1896-1949." *Twentieth Century China* 34, no. 1 (2008): 96-109.
* Playfair, G. M. H. *The Cities and Towns of China: A Geographical Dictionary.* 2d. ed. Shanghai: Kelly & Walsh Ltd. 1910.
* "邮政式拼音" 中国大百科全书：语言文字。 北京: 中国大百科全书出版社, 1998.

出面網頁
----

* A. R. H.(Aug. 1943) "The Romanization of Chinese Place-Names" The Geographical Journal. Vol. 102, No. 2 , pp. 67-71.（英文）
* 美國國會圖書館：Chinese Conventional Place Names（英文）
| 中華人民共和國政區 |
| --- |
| 省級 |
| 省 |
| 自治區 |
| 直轄市 |
| 特別行政區 |
| 地級 |
| 地級市 |
| （包括副省級市） |
| 自治州 |
| 盟 |
| 縣級 |
| 縣 |
| 自治縣 |
| 縣級市 |
| （包括副地級市） |
| 市轄區 |
| 旗 |
| 自治旗 |
| 鄉級 |
| 鄉 |
| 民族鄉 |
| 鎮 |
| 街道 |
| 蘇木 |
| 民族蘇木 |
| 縣轄區 |

**市轄區**（粵拼：si5 hat6 keoi1）係中文入邊，對城市所設嘅一種行政區劃類型嘅指稱。一般簡稱爲**區**。

中國大陸嘅市轄區
--------

喺中國大陸地區，按照憲法，「市轄區」係直轄市同埋較大嘅市（中文：較大的市）嘅城區劃定嘅行政分區。實質上絕大部份嘅地級市都有設區。喺中國大陸法律度有個術語叫做「設區嘅市（中文：設區的市）」，就係指設有市轄區嘅建制市（直轄市除外）。

雖然有啲市轄區屬於直轄市，有啲屬於地級市，但所有嘅市轄區喺政區層級上屬於縣級行政區。直轄市嘅市轄區同地級市嘅市轄區之間嘅區別在於，管佢嘅上頭係省級定係地級。目前中國有兩個副省級市轄區（中文：副省級市轄區）（上海嘅浦東新區、天津嘅濱海新區），佢哋都重係縣級政區，只不過佢哋地位特殊，權限接近省級。市轄區以下嘅行政分區係鄉級行政區，大城市同埋發達地區嘅市轄區管轄嘅區域以街道為主，呢啲街道係區政府嘅派出機構，直屬於上頭，無自己嘅政府；工業化、城市化發展過程中嘅城市以鎮、鄉為主，鄉、鎮有自己嘅政府。

市轄區同其他縣級行政區相比，顯著嘅特點就係佢係城市主體嘅一部分；人口密度大，流動人口集中；居民以城鎮人口爲主或佔有好大比例；文化、經濟同埋貿易發達。 不過有啲市轄區有廣闊嘅郊區、鄉下。

一般來講啲市轄區嘅政區名係喺地名之後加個「區」字，不過縣轄區亦以「區」字收尾，佢同市轄區唔同，市轄區係縣級政區，縣轄區係鄉級政區（高過一般嘅鄉級政區）。

臺灣嘅市轄區
------

喺二戰後嘅中華民國，區為直轄市（又稱「院轄市」，目前有五個：台北市、高雄市、新北市、臺中市、臺南市）同埋省轄市嘅下級行政區域，相當於縣以下嘅鄉、 鎮、縣轄市層級，英文翻譯係「District」。 

喺中華民國嘅地方行政區劃當中，只有直轄市同埋省轄市之下先有「區」嘅單位，而且只可設區。 台北市喺1968年由省轄市升格為院轄市嘅改制過程入邊，幾箇原屬臺北縣嘅鄉、鎮併咗入臺北市，而且都改為區，之後喺1990年又有整併，形成咗今日台北市十二個區嘅編制。另外，南部嘅高雄市，同埋基隆市、新竹市、嘉義市呢三個省轄市，亦各自有佢哋自己嘅區。台灣嘅區同鄉、鎮、縣轄市一樣，都係以公所（區公所）為行政辦事單位，之下轄里，里之下又轄有鄰。 區長由市長指派，四年一任。